**KISKŐRÖS VÁROS KÉPVISELŐ-TESTÜLETE**

4-8/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. június 22-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Markó Ferenc, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (9 fő)

dr. Turán Csaba jegyző

 Bacskai Klára jegyzőkönyvvezető

**Meghívottként részt vett:** Dr. Nagy Miklós szakmai vezető, Szűcs Zoltán az EFI munkatársa, Dulai János a Kiskőrösi Labdarúgó Club elnöke, Somlyai Péter alelnök, Turán István a Kiskőrösi Települési Értéktár Bizottság elnöke, Szabadi-Maglódi Kitti a Petőfi Sándor Művelődési Központ intézményvezetője, dr. Filus Erika a Petőfi Szülőház és Emlékmúzeum igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója, Schäffer Tamás a Kőröskom Nonprofit Kft. ügyvezetője, Turán Istvánné a Petőfi Sándor Városi Könyvtár igazgatója, Csatlós Erzsébet a Kiskőrösi Óvodák igazgatója, Katusné Dávid Edit a Kunság-Média Kft. ügyvezetője.

dr. Nagy Gabriella, Szlanka Pálné, Aszódiné Nedró Éva, Rennes Éva a Polgármesteri Hivatal munkatársai

**Távol maradt:** Horváth János, Kudron Tamás képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően tájékoztatta a Képviselő-testületet az 5 millió forint értéket meghaladó kötelezettség-vállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *a Petőfi Szülőház és Emlékmúzeum „Hét Év” elnevezésű állandó kiállításának megvalósítása* tárgyában bruttó 16.293.071,- Ft értékben kötött szerződést a Megabad Kft-vel,
* Az Önkormányzat *a TOP-1.1.1-16 projekt, Ipari terület fejlesztése* tárgyában bruttó 88.846.460,- Ft értékben kötött szerződést a Bács-Bau System Kft-vel,
* Az Önkormányzat *a TOP-5.2.1-15 azonosítószámú, Társadalmi együttműködést erősítő programok Kiskőrösön megnevezésű pályázat* vonatkozásában bruttó 8.928.100,- Ft értékben kötött megbízási szerződést a Bács-Kiskun Megyei Önkormányzattal,
* Az Önkormányzat *az EFOP-1.5.3 projekt közbeszerzési eljárásának 1. közbeszerzési részében* bruttó 24.058.600,- Ft értékben kötött vállalkozási szerződést a Learning Innovation Kft-vel,
* Az Önkormányzat *az EFOP-1.5.3 projekt közbeszerzési eljárásának 2. közbeszerzési részében* bruttó 54.106.617,- Ft értékben kötött vállalkozási szerződést a Learning Innovation Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy:

a korábban 13. napirendi pontként felvett „*PÁLYÁZAT A VELÜNK ÉLŐ PETŐFI KÉPZŐMŰVÉSZ SZEMMEL CÍMŰ KIÁLLÍTÁS TÁMOGATÁSÁRA*” tárgyú előterjesztés kerüljön le napirendről.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 9 „igen” szavazattal az alábbi napirendet fogadta el:

**N A P I R E N D:**

1. Tájékoztató a közétkeztetési feladatok ellátásáról

**Tájékoztatót tartja:** Eatrend Kft. képviselője

1. Tájékoztató a Kiskőrösi Labdarúgó Club tevékenységéről

**Tájékoztatót tartja:** Kiskőrösi Labdarúgó Club elnöke

1. Beszámoló a Homokhátsági Regionális Hulladékgazdálkodási Önkormányzati Társulás tevékenységéről

**Előterjesztő:** Polgármester

**Előadó:** Városüzemeltetési referens

1. A Kiskőrösi Települési Értéktár Bizottság beszámolója

**Beszámolót tartja:** Kiskőrösi Települési Értéktár Bizottság Elnöke

1. Beszámoló a Sportfeladatok ellátásáról

**Előterjesztő:** Polgármester

**Előadó:** Intézményüzemeltetési referens

1. Beszámoló a Kiskőrösi Egészségfejlesztési Iroda tevékenységéről

**Előterjesztő:** Polgármester

**Előadó:** Intézményüzemeltetési referens

1. A 2022/2023-es óvodai nevelési évben indítható óvodai csoportok számának meghatározása

**Előterjesztő:** Polgármester

**Előadó:** Intézményüzemeltetési referens

1. A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. A fogyatékos személyek nappali ellátásának biztosítása
tárgyában megkötött ellátási szerződés módosítása

**Előterjesztő:** Polgármester

**Előadó:** Közigazgatási osztályvezető

1. Ellátási szerződés megkötése az étkeztetés, házi segítségnyújtás, idősek nappali ellátása, támogató szolgáltatás biztosítására

**Előterjesztő:** Polgármester

**Előadó:** Közigazgatási osztályvezető

1. TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT.  -NÉL

**Előterjesztő:** Polgármester

**Előadó:** Pénzügyi osztályvezető

1. PÁLYÁZAT ITT SZÜLETTEM ÉN, A MAI PETŐFI KISKŐRÖSÖN CÍMŰ BÁBELŐDÁS TÁMOGATÁSÁRA

**Előterjesztő:** Polgármester

**Előadó:** Pályázati és fejlesztési csoportvezető

1. PÁLYÁZAT PETŐFI EMLÉKEZETE CÍMŰ FELHÍVÁS KERETÉBEN A PETŐFI SZÜLŐHÁZ ÉS EMLÉKMÚZEUM KÖRNYEZETÉNEK RENDEBETÉTELÉRE

**Előterjesztő:** Polgármester

**Előadó:** Pályázati és fejlesztési csoportvezető

1. A BUDAPEST-BELGRÁD VASÚTFEJLESZTÉSSEL ÉRINTETT INGATLANRÉSZEK TULAJDONJOG ÁTRUHÁZÁSA ADÁSVÉTEL ÚTJÁN A MAGYAR ÁLLAM RÉSZÉRE

**Előterjesztő:** Polgármester

**Előadó:** Vagyongazdálkodási referens

1. A KISKŐRÖS 0324/3 HRSZ-Ú KIVETT TELEPHELY, ÚT ÉS A 0324/5 HRSZ-Ú KIVETT TELEPHELY, ÚT ÉS FÁSÍTOTT TERÜLET RENDELTETÉSŰ INGATLANOK INGYENES TULAJDONBA VÉTELE

**Előterjesztő:** Polgármester

**Előadó:** Vagyongazdálkodási referens

1. Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése

**Előterjesztő:** Polgármester

**Előadó:** Vagyongazdálkodási referens

## GMOSER ISTVÁN HASZONBÉRLETI SZERZŐDÉSÉNEK MEGHOSSZABBÍTÁSA

**Előterjesztő:** Polgármester

**Előadó:** Vagyongazdálkodási referens

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Tájékoztató a közétkeztetési feladatok ellátásáról

 *(Írásos tájékoztató a jegyzőkönyvhöz mellékelve.)*

**A tájékoztatót tartja:** Eatrend Kft. képviselője

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy az Eatrend Kft. elkészítette a tavalyi évre vonatkozó tájékoztatót, melyet a képviselők már korábban írásban megkaptak. A cég képviseletében senki nem tudott jelen lenni az ülésen. A szerződés 2022. június 19-én lejárt, az Önkormányzat március hónapban lefolytatta a beszerzési eljárást, amelynek eredményeképpen újra az Eatrend Kft. látja el a közétkeztetési feladatokat a városban. Az állami fenntartású iskolákban, óvodákban, bölcsődében, valamint az idősek otthonában biztosítják az étkezést. Az intézményvezetők elégedettek a szolgáltatás minőségével.

**Domonyi László polgármester** megköszönte a tájékoztatót.

1. **napirend**

Tájékoztató a Kiskőrösi Labdarúgó Club tevékenységéről

*(Írásos tájékoztató a jegyzőkönyvhöz mellékelve.)*

**Tájékoztatót tartja:** Kiskőrösi Labdarúgó Club elnöke

**Domonyi László polgármester** köszöntötte az ülésen **Dulai Jánost, a Kiskőrösi Labdarúgó Club elnökét,** valamint **Somlyai Péter alelnököt**, majd felkérte **Dulai János elnököt** a tájékoztató szóbeli kiegészítésére.

**Dulai János a Kiskőrösi Labdarúgó Club** elnöke elmondta, hogy a Labdarúgó Club jelentős változásokon megy át. Beszámolt arról, hogy minősített klub lett a KLC, melyből összesen 4 db van a megyében. Ez a változás jelentős a klub és a város szempontjából is. Köszönetét fejezte ki előzetesen is a sporttelep fejlesztése kapcsán, amely már szükségessé vált. A fejlesztés a sportok szempontjából kiemelten fontos. Elmondta, hogy a pályák füves részeinek újjáépítése és az öntözés biztosítása is pályázat keretében valósul meg. A két pályázat összehangoltan kerül megvalósításra, amelynek következtében a város értékkel gazdagodik. Törekednek arra, hogy egy tényleges klub élet kialakuljon, a város lakosságának több lehetősége legyen.

**Domonyi László polgármester** megköszönte a tájékoztatót, **dr. Nagy Gabriella aljegyzőt** kérdezte a sporttelep fejlesztéssel, annak jelenlegi állásával kapcsolatban.

**Dr. Nagy Gabriella aljegyző** elmondta, hogy a tegnapi napon kihirdetésre került a nyertes ajánlattevő. Várhatóan a jövőhét folyamán a terület kivitelezésre történő átadása lezajlik.

**Domonyi László polgármester** elmondta, hogy a jövőben még szorosabb együttműködésre lesz szükség a felújítás kapcsán, amely több ütemű lesz. Gratulált a KLC kiemelkedő teljesítményéhez.

1. **napirend**

Beszámoló a Homokhátsági Regionális Hulladékgazdálkodási Önkormányzati Társulás tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Városüzemeltetési referens

**Domonyi László polgármester** elmondta, hogy a társulástól senki sem tudott megjelenni az ülésen. A beszámoló írásos formában, előzetesen megküldésre került. Ismertette az aktuális helyzetet. Beszámolt a felgyői tűzesetről.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**53/2022. sz. Képv. test. hat.**

Beszámoló a Homokhátsági Regionális Hulladékgazdálkodási Önkormányzati Társulás 2021. évi működéséről

**HATÁROZAT**

A Képviselő-testület a Homokhátsági Regionális Hulladékgazdálkodási Önkormányzati Társulás 2021. évi működéséről szóló beszámolót elfogadja.

**Felelős:** polgármester

**Határidő:** azonnal

1. **napirend**

A Kiskőrösi Települési Értéktár Bizottság beszámolója

*(Írásos előterjesztés a jegyzőkönyvhöz mellékelve.)*

**Beszámolót tartja:** Kiskőrösi Települési Értéktár Bizottság Elnöke

**Domonyi László polgármester** köszöntötte **Turán Istvánt, a Kiskőrösi Települési Értéktár Bizottság elnökét**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Települési Értéktár Bizottság a szervezeti és működési szabályzata szerint félévente számol be a munkájáról. Turán István, a bizottság elnöke elkészítette az első félévre vonatkozó beszámolót. A bizottság az elmúlt időszakban a Bács-Kiskun Megyei Értéktárba történő felvételre a kiskőrösi evangélikus templomot javasolta.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**54/2022. sz. Képv. test. hat.**

A Kiskőrösi Települési Értéktár Bizottság beszámolója

**HATÁROZAT**

A Képviselő-testület a Kiskőrösi Települési Értéktár Bizottság 2022. évi első féléves tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet az 54/2022 sz. Képv. test. határozathoz*

**Beszámoló a Kiskőrösi Települési Értéktár Bizottság tevékenységéről**

Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

* Turán István – elnök, történész
* Kispálné dr. Lucza Ilona – Országos Petőfi Sándor Társaság elnöke
* Turán Istvánné - Petőfi Sándor Városi Könyvtár igazgatója,
* Szabó Márta - középiskolai tanár,
* Fejesné Sipiczki Hajnalka – Kiskőrösi Polgármester Hivatal intézményüzemeltetési referense

A Bizottság az elmúlt félévben a járványügyi helyzetre való tekintettel nem ülésezett, egy javaslat érkezett be, a megyei értéktárba történő felvételéhez.

Javaslat a megyei értéktárba történő felvételéhez a „Kiskőrösi Evangélikus Templom – A templom, ahol Petőfi Sándort keresztelték” tárgyban. A javaslat beküldésre került a megyei értéktárba.

**Kiskőrös, 2022. június 9.**

 **Turán István sk.**

 **elnök**

1. **napirend**

Beszámoló a Sportfeladatok ellátásáról

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Szűcs Zoltán sportszervezőt**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a 2021-es sport és rendezvényszervezési részleg munkatársa, Szűcs Zoltán elkészítette a beszámolót. A beszámolóban bemutatásra kerültek a részleg kezelésében lévő sportlétesítmények, a kötelezően ellátandó sporttevékenységek, a diáksport, a szabadidősport, és a versenysport területén végzett tevékenység.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** elmondta, hogy fontos a részvételi arány emelése legfőképpen a fiatal korosztálynál. A sportrendelet átalakítása vált szükségessé, amelynek folyamata már elkezdődött. A sportcsarnok szervezeti és működési szabályzata a nyár folyamán elkészül, amely mindenkire nézve kötelező érvényű lesz.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**55/2022. sz. Képv. test. hat.**

Beszámoló a Sportfeladatok ellátásáról

**HATÁROZAT**

A Képviselő-testület a 2021. évben ellátott sportfeladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet az 55/2022. sz. Képv. test. határozathoz*

# KŐRÖSSZOLG NONPROFIT KFT SPORT ÉS RENDEZVÉNYSZERVEZŐ RÉSZLEG

**Beszámoló a Sport és Rendezvényszervező Részleg tevékenységéről**

A Kiskőrösi Sportigazgatóság (2015. dec. 1 óta Kőrösszolg Nonprofit Kft. SRSZ Részleg) 1991 szeptembere óta működik. Tevékenységi köre: a város sportvagyonának működtetése, a helyi diák- és szabadidősport szervezése (fakupa kivételével), valamint a helyi versenysport szervezetek igény szerinti szakmai segítése, rendezvényeiknek támogatása.

**A Sport és Rendezvényszervező Részleg kezelésében lévő sportlétesítmények:**

1. **Városi Sportcsarnok (KEVI Petőfi Gimnáziummal megosztva)**
2. **Szabadidőpark**

**További kiskőrösi sportlétesítmények:**

* 2003-ban létrejött a **„Küzdősportok Háza”** amely óriási előrelépést jelent, ugyanis a birkózók, ökölvívók, karatézók és judósok leltek itt otthonra. E küzdősportok munkájában komoly minőségi javulást jelent, hogy állandó helyen, megfelelő edzésszámmal tudnak dolgozni, ***2017 nyarán a létesítmény felújításra került!***
* 2009-ben megépült a **Tanuszoda**, ahova a helyi és térségi oktatási intézmények részlegünk által koordinált rendszerben járnak a kötelezően előírt úszásoktatásra.
* 2011 őszén megvalósult egy lelkes közösség álma, a sporttelep területén egy műjégpálya. 2012-ben fedél alá került a **négy évszakos korcsolyapálya** öltözőkkel, kiszolgálóhelységekkel, eredményjelzővel, hangosító berendezéssel.

**1. VÁROSI SPORTCSARNOK :**

48 x 24 méteres küzdőtérrel 250 férőhelyes lelátóval, 4 öltözővel és a hozzá tartozó kiszolgáló helységekkel rendelkezik. Két eredményjelző berendezés és hangosítás is található itt. A sportcsarnok kihasználtsága kora ősztől nyár elejéig maximális. Reggel 8 - 15 óráig a Petőfi Sándor Gimnázium testnevelés óráit, 15 - 16 óráig pedig sportfoglalkozásait tartja itt. 16 - 20 óráig a Kiskőrösi NKSZSE női, a Kiskőrösi KSK férfi kézilabdázói egyenlő arányban megosztva tartják edzéseiket több korcsoportban. 20 óra után és különböző baráti társaságok futballoznak. Hétvégén a kézilabda csapataink játsszák bajnoki mérkőzéseiket, rendezik a utánpótlásbajnokságok tornáit. Szeptembertől májusig a sportcsarnokban nincs szabad hétvége, ugyanis egymást érik a rendezvények. A pandémiás lezárások miatt május hónaptól „nyitott” a csarnok, mivel a helyi Intézményvezető az ország többi hasonló adottsággal rendelkező (az iskolától független bejárattal, takarítással – fertőtlenítéssel bíró) intézményeitől eltérően értelmezte a minisztériumi határozatot. A helyi labdarúgók és kézilabdázók a szakágak által előírt hazai rendezésű bajnoki – kupamérkőzéseiket más helyszíneken (Izsák; Nemesnádudvar; Soltvadkert; stb.) jelentős utazási és terembérleti költségekkel tudták megrendezni. Edzéseiket amennyire az időjárás engedte helyi szabadtéri helyszíneken végezték, vagy kiadott edzésterv alapján otthon egyénileg. Így a több évtizedes múltú tornáink, mint a Pecznyik; Szentgyörgyi; Holló és Borváros Kupa is kimaradt a lezárások miatt.

Jelentősebb sport és egyéb rendezvények:

* Ismerős Arcok koncert
* Pünkösdi-Kupa országos utánpótlás kézilabda torna (Augusztus 21-22-23.)
* Gyermekbajnokság fiú, leány kézilabda tornák (FU11, FU14, FU15, FIU16, LU9; LU11, LU12, LU13).
* Országos leány, fiú nyílt serdülő kézilabda bajnokság (OSB)
* Ifjúsági és felnőtt női, férfi kézilabda bajnokság
* Wattay-Kupa középiskolás kézilabda torna
* Térségi sakkversenyek több korcsoportban
* Légvárvilág Játszóház több időpontban
* Kiskőrösi és Térségi általános iskolás atlétika verseny
* Mezei futóverseny
* Eckerle-Szaki Kupa középiskolás labdarúgó torna (Wattay)
* Petőfi-Kupa fiú és leány labdarúgó és kézilabda torna (KEVI Gimnázium)
* Szilveszter-Kupa teremlabdarúgó torna

**2. SZABADIDŐPARK:**

4,5 ha-os területen füves futballpályák, 3 db salakos teniszpálya, 2 db aszfaltborítású teniszpálya és egy nem rég épített modern fitness park, biztonságos homokozó és gyermekjátszótér található. A park a helyi lakosság pihenését, kikapcsolódását és sportolását szolgálja.

A Kiskőrösi Teniszklub tagjai játszanak a salakos teniszpályákon. Az aszfaltborítású teniszpályán teniszeznek és lábteniszeznek a helyi fiatalok. 2022-re átalakítás van tervezve, rekortánnal borított kézilabdapályává alakítanák át. A parkban délutánonként és hétvégenként nagy a mozgás. Egyre többen kijárnak, és rendszeresen mozognak az emberek. Városunkban a legnépszerűbb szabadidősport a futball. Ezért a park füves területeinek gondozására kiemelt figyelmet fordítunk. A parkba kilátogató emberek számára telepítésre került egy konténer WC, aminek a „védelmére” kellett koncentrálni, mivel egyesek használatát nem megfelelően értelmezték!

Iskolai családi napok, és cégek - vállalatok csapatépítő összetartásainak kedvelt helyszíne a park. A szomszédos EGYMI Integrált Speciális Szakiskola gyakran „települ” ki sportfoglalkozások, rendezvények alkalmával.

Itt kerül megrendezésre minden októberben az immár hagyományossá váló Kakaspörkölt Főzőverseny, amely néhány év alatt hihetetlen népszerűségre tett szert, a gasztronómia mellet kulturális programok várják kilátogatókat. A hétvégi rendezvényt helyiek és környékbeliek tömegét vonzza.

Régebben a terület mély fekvése miatt jó néhány alkalommal a gyorsan jött csapadékvíz elárasztotta, nagyban megnehezítve a gondozást és a használatot is. Jelenleg a csapadékvíz elvezetést megoldotta a város. A megmaradó vízelvezető árkokat, csatornákat továbbra is folyamatosan tisztítjuk, takarítjuk.

**A város sportlétesítményeinek fejlesztése:**

A Sportcsarnokban nem történt jelentősebb fejlesztés. A bal oldali lelátó alatti 30 fő befogadására alkalmas közösségi szobát (VIP) lett kifestve, világítása megújítva, valamint további tárolók kerültek kivitelezésre.

Szabadidőparkban nem történt fejlesztés.

Küzdősportok háza: pályázati úton elnyert épület felújítási keretén belül 2021 januárra készült el a tetőfelújítás, nyílászárók cseréje, és a külső homlokzat szigetelése.

**A 2021-es évben végzett felújítások:**

Mindkét létesítményünkben önerőből végeztünk kisebb felújításokat, ezek csak az állagmegóvást biztosították.

**A következő években szükséges (ajánlott) felújítások illetve fejlesztések:**

**Városi Sportcsarnok**

A régi eredményjelző felújítása, vagy egy új modern berendezés beszerzése.

További öltözők kialakítása.

**Szabadidőpark**

A kihelyezett konténeres vizesblokk generáljavítása.

A Dózsa György úti részen saját elektromos hálózati elérés (mérőórás) kiépítésére lenne igény.

**A helyi sportélet aktuális kérdései :**

A helyi lakosság egy részének életmódjához tartozik a mozgás szeretete, művelése, másik része viszont egyáltalán nem mozog, nincs igénye erre a tevékenységre. Természetesen az a cél, hogy minél több helyi lakos rendszeresen mozogjon, sportoljon. Előrelépés ezen a téren csak a szemlélet változásával lehetséges, ami pedig nagyon hosszú folyamat. Talán a következő generációnál majd érezhető lesz a szemlélet változása ezen a téren. Mindenesetre a jelenlegi kormány stratégiai ágazatként kezeli a sportot és ennek jótékony hatásait már érezzük, felújításra kerültek létesítményeink, sportegyesületeinknek lehetőségük van működésükhöz pályázati forrásokat szerezni, reméljük ez a szemlélet lesz úrrá hosszú távon Magyarországon!

A Sportszervező részleg jelenlegi feladata, hogy a mozgást, a rekreációt biztosítsa a helyi lakosság azon részének, akik ezt igénylik.

**1. Diáksport:**

Bizonyos szempontból nagyon jól, másrészt kevésbé jól működik a városban a diáksport. Amennyiben a labdarúgást nézem, szinte tökéletesek a helyi viszonyok. Rengeteg labdarúgótornát rendezünk itt Kiskőrösön. Ez is bizonyítja, hogy különböző Diák Sport egyesületekben, több korosztályban is zajlik a futball élet. Mint hagyományos sportág, a női és férfi kézilabdában is jók a lehetőségeink, minimum 6-7 korosztályban versenyszerűen sportolnak csapataink. Folyamatosan fejlődik, a jégkorongozók bázisa is, akárcsak országosan, itt helyben is nő a sportág népszerűsége. Más sportágak versenyein ritkábban, de azért szép létszámmal vesznek részt a gyerekek. A cél az lenne, hogy rendszeresen atletizáljanak, tornázzanak, ússzanak, asztaliteniszezzenek, kosárlabdázzanak, űzzenek küzdősportokat, stb. a helyi diákok. Intézményünk a tanév kezdetén testnevelők segítségével összeállítja a versenynaptárt, és egész évben ennek megfelelően zajlanak a diáksport események a városban.

A jelenlegi kormányának továbbra is eltökélt célja, hogy a sport, mint stratégiai ágazat, kiemelt állami támogatásban részesüljön. Elsősorban a látvány csapatsportágak társasági adón (TAO) keresztüli pályázati lehetőségeit próbálják kihasználni városunk azon egyesületei (Kiskőrösi NKSZSE, Kiskőrös LC, Petőfi SZSE, Bem DSE, Wattay DSE, Hockey Club Kiskőrös, Kiskőrösi Kézilabda Sportszervezet KFT.), melyek e sportágakat űzik. A rendszeren keresztül utánpótlás nevelési célokra jelentős forrásokat vontak be helyi vállalatok, vállalkozások segítségével, ami a helyi diáksportnak kifejezetten előnyére vált.

**2. Szabadidősport:**

A kiskőrösi emberek jelentős része szereti a sportot. Elsősorban a labdarúgáshoz vonzódnak. Sokan művelik is a futballt. De vannak, akik alkalomszerűen járnak ki a barátaikkal vagy a gyermekeikkel a Szabadidő Parkba játszani. Vasárnap délelőttönként is sokan sportolnak a parkban és a sporttelepen.

Ha a Szabadidő Parkban található teniszpályák átalakításra kerülnek – funkciójuk megszűnik, akkor számítani kell arra, hogy igény esetén miként tudja ezt a város pótolni.

Akik kézilabdáznak, kosárlabdáznak, vagy röplabdáznak, a Városi Sportcsarnokban, esetleg valamelyik iskola tornatermében tehetik ezt.

Az asztaliteniszezők, a Petőfi Sándor Általános Iskola régi „kis” tornatermében felállított saját asztalokon játszanak.

Nők részére asszonytornát és aerobic foglalkozásokat tartanak az iskolai tornatermekben.

A városban két fitness centrum üzemel magánerős vállalkozásban, az e sportok iránt érdeklődők anyagi ellenszolgáltatás fejében sportolhatnak létesítményeikben.

**3. Versenysport:**

A város sportrendeletében szabályozza a versenysport támogatását. A támogatás kettős. Egyrészt a létesítmények térítésmentes használatával, másrészt az egyesületek utánpótlás-nevelését támogatja a Képviselő-testület anyagi támogatást is biztosít.

**A kiskőrösi sportrendelet 1 / 2003 ( I.24. ) 8. § 4; 5; 6-os pontja szerint:**

(4) *Az önkormányzat a városban működő, a város nevét viselő és a különböző sportágak országos szakszövetségei által kiírt nemzeti bajnokságban szereplő egyesületek, klubok csapatai működési feltételeit, valamint az önkormányzat intézményeinek a legalább megyei szintű sportversenyeit az önkormányzat sport-létesítményeinek (ideértve a Küzdősportok Házaként működő Thököly utcai volt iskola épületének sport célokra hasznosított részét is) – az érintett intézményvezetővel történt egyeztetéssel – térítésmentes használatba adásával támogatja.*

(5) A Képviselő-testület a városban működő kis egyesületek, klubok, szakosztályok csapatainak működéséhez a különböző amatőr – és rekreációs sporttevékenységet folytató közösségek tevékenységéhez, kedvezményekkel biztosítja a sportlétesítmények használatát.

(6) *A Képviselő-testület a sport és szabadidős tevékenységek és szolgáltatások kiadásait - ide értve  a kiemelten támogatott sportszervezetek utánpótlás-nevelését is – az önkormányzat a pénzügyi lehetőségei függvényében, de összességében legalább a működési kiadási főösszeg 0,2%-ában állapítja meg.*

*A kiemelten támogatható sportszervezetek körét a Kulturális Turisztikai és Sport Bizottság határozza meg évenként a decemberi ülésén az alábbi szempontok figyelembevételével:*

*- a sportszervezet eredményessége a hazai és nemzetközi bajnokságban, versenyeken,*

*- az adott sportágat képviselő szervezet által foglalkoztatottak létszáma, az utánpótlás-nevelési rendszer felépítettsége,*

*- az önkormányzati támogatottságon kívül szponzori háttér kiépítettsége,*

*- a sporttevékenység népszerűsége, a mérkőzések, versenyek látogatottsága.*

**A Sportszervező csoport 2021 évi gazdálkodása:**

Létszám : 3 fő 1 fő részlegvezető (4 hónap)

 1 fő sportszervező

 1 fő takarító (6 órában foglalkoztatva)

**Bevételek:**

Önkormányzati támogatás: 6 209 000 Ft

Saját bevételek: 349 000 Ft

- - - - - - - - - - - - - - - - - - - - - - - - -

Összesen: 6 558 000 Ft

**Kiadások:**

Anyagjellegű ráfordítások: 486 000 Ft

Személyi jellegű ráfordítások: 5 372 000 Ft

Egyéb költségek és ráfordítások: 700 000 Ft

- - - - - - - - - - - - - - - - - - - - - - - - -

Összes 6 558 000 Ft

A fentiek alapján kérem a beszámoló elfogadását.

*Kiskőrös, 2022. június 03.*

 *Szűcs Zoltán /Sportszervező/*

1. **napirend**

Beszámoló a Kiskőrösi Egészségfejlesztési Iroda tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Dr. Nagy Miklós szakmai vezetőt**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Egészségfejlesztési Iroda 2014. óta áll rendelkezésre Kiskőrös és a járás lakosainak számára, testi és lelki egészségfejlesztés tekintetében. Az elmúlt évben is számos program került ellátásra. A beszámolót Dr. Nagy Miklós szakmai vezető készítette el. Tartalmazza a felvállalt célokat, a megvalósított tevékenységeket, programokat és az azon résztvevők számát.

**Dr. Nagy Miklós szakmai vezető** szóbeli kiegészítésként elmondta, hogy a 2021-es évben, a járványügyi veszélyhelyzet ellenére töretlenül dolgozott az Egészségfejlesztési Iroda. Több, mint 230 rendezvényt került megvalósításra, melyek közül voltak online programok is. A pozitív tapasztalatok hatására a jövőben is kerülnek megrendezésre online programok. A tavalyi évben már nem az Emberi Erőforrások Minisztériuma biztosította a támogatási forrást, hanem az Országos Kórházi Főigazgatóság. Köszönetét fejezte ki a Képviselő-testületnek, amiért az Egészségfejlesztési Iroda működésének támogatását megelőlegezik.

**Domonyi László polgármester** elmondta, hogy sok és szerteágazó program áll rendelkezésre a lakosok részére. Megköszönte a munkát és további sikeres munkavégzést kívánt.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**56/2022. sz. Képv. test. hat.**

Beszámoló a Kiskőrösi Egészségfejlesztési Iroda tevékenységéről

**HATÁROZAT**

A Képviselő-testület az Egészségfejlesztési Irodában 2021. évben ellátott feladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet az 56/2022. sz. Képv. test. határozathoz*

Beszámoló a Kiskőrösi Egészségfejlesztési Iroda tevékenységéről

**A pályázat (2013. október – 2015. október)**

Kiskőrös város Önkormányzata sikeresen valósította meg 125 millió forint támogatásból az Új Széchenyi Terv keretében meghirdetett TÁMOP 6.1.2-11/3 Egészségre nevelő és szemléletformáló életmódprogramok a kistérségekben című nyertes pályázatát. A projekt az Európai Unió támogatásával, az Európai Szociális Alap társfinanszírozásával valósult meg 100%-os támogatási intenzitás mellett. A pályázatunk megvalósítását 2013. október 1-én kezdtük meg és 2015. szeptember 30-án fejezzük be.

A projekt keretében a kiskőrösi járásban kialakításra került az Egészségfejlesztési Iroda (EFI), melynek feladata a térségben megszervezni az egészség megőrzésével, fejlesztésével kapcsolatos tevékenységet. Az EFI feladatait két munkatárssal biztosította a projektgazda.

A lakosság számára több mint 2000 ingyenes egészségi állapotfelmérést tartottunk, melyet a térségi háziorvosok bevonásával és az EFI irodában valósítottunk meg. Az állapotfelmérés során kiszűrt kliensek számára életmód tanácsadást is szerveztünk, mindig az egyén egészségi kockázatának megfelelően.

Életmód váltás elősegítésére számos rendezvényt szerveztünk, melyben az egészségesebb életmódra ösztönzés mellett a több ezer résztvevő tudásszintje is nőtt. Aktív testmozgásra ösztönző programokat szerveztünk az itt élők számára. Szív- és érrendszeri valamint cukorbetegségben szenvedők számára betegklubokat működtettünk. Lakossághoz közeli szolgáltatásokkal pl. kitelepült rendezvényekkel igyekeztünk minél szélesebb körben tudatosítani az egészség, mint érték fogalmát, és fontosságát. Nagy odafigyeléssel segítettük a lelki panaszokkal, mentális problémákkal küzdő ügyfeleket is. Munkahelyi egészségfejlesztés keretében az egészségügyi és szociális intézményekben dolgozók számára tartottunk szakmai előadásokat.

Egészség kommunikáció területén kilenc tematikus kiadványt készítettünk. Több száz hirdetést jelentettünk meg a helyi írott sajtóban és a televízióban, rádióban is.

A „Kiskőrösi Kistérség komplex egészségfejlesztési programja” című pályázatban vállalt valamennyi programelem megvalósításával hozzájárultunk a térség lakosságának egészségi állapot javulásához.

**Az egészségfejlesztés felvállalt céljai**

A lakosság egészségi állapotának, életminőségének, ezen keresztül a járás versenyképességének javítása. Ezen általános célkitűzéshez rendeltünk konkrét célokat, így a térségben elérhető egészségfejlesztési, egészségmegőrzési tevékenységek szervezését, valamint támogatását.*Részletesen:*• egy egészség-megőrzési „központ” létrehozása: Egészségfejlesztési Iroda (EFI) - egészségfejlesztési tevékenységek központi koordinációja, szervezése, eredményességének mérése, értékelése, • a lakosság egészségi kockázatbecslése és az alapján életmódváltásának támogatása,• a programok szakmai fejlesztéséhez módszertani és adminisztratív háttér biztosítása, jó gyakorlatok dokumentálása, disszeminációjuk elősegítése,• partnerek által végzett tevékenységek támogatása, koordinálása,• a járáson belül a horizontális kapcsolatok erősítése, • a népegészségügyi ellátórendszer átfogó fejlesztése,• vertikális és horizontális egészségfejlesztési kapacitások összehangolása és fejlesztése,• partnerségi találkozók szervezése.

**A pályázatból megvalósított tevékenységek**

Egészségfejlesztési rendezvények

Számos – az egészséges életmódot szorgalmazó - rendezvénytípust szerveztünk a közel 2 év alatt a térségben. A szív- és érrendszeri betegeknek valamint a cukorbetegeknek havi rendszerességgel tartottunk klubfoglalkozást, összesen 20-20 alkalommal az EFI irodában. Egy-egy betegklubon 10-15 érdeklődő vett részt. 16 alkalommal szerveztünk ún. Életmódváltó kisrendezvényt, mely témakörei átölelték az egészséges táplálkozást, a káros szenvedélyek megelőzését, leszokás segítését, elsősegélynyújtást, a lelki egészségfejlesztést, vagy akár a túlzott gyógyszerfogyasztás veszélyeit is.

Ezen rendezvények változó helyszíneken valósultak meg a térségben. Például városi könyvtár, egészségház, óvoda stb. Az eseményeken átlagosan 20-30 fő vett részt.

„Mozgásban a kistérség” címmel 20 alkalommal szerveztünk 40-80 fő részvételével sporteseményt a járás különböző településein. Számos mozgásformát, mint futást, úszást, kerékpározást felölelő eseménysorozaton mind egyének, mind pedig családok vettek részt. Iskolások szülei Egészség Expon vehettek részt, de igen népszerűek voltak a kerékpáros rendezvényeink is.

Munkahelyi egészségfejlesztés keretében közel 22 alkalommal több mint 100 egészségügyi és szociális ágazatban dolgozó lelki egészségfejlesztésében működtünk közre. Drogprevenciós előadássorozatunkon 200 fiatal vett részt.

Egészségkommunikáció

A rendezvények mellett nagy hangsúlyt fektettünk a helyi médiában történő kommunikációra. Ennek részeként a Kiskőrösi Hírek folyóiratban ¼ oldalas hirdetésekkel 15 alkalommal segítettük az itt élők életmódváltását. A térségben fogható rádióadásban 200 darab húsz másodperces reklámspotot adtunk le, míg a helyi TV-ben megbízásunkból három féle reklámfilmet sugároztak 15-15 alkalommal.

Kilenc egészségfejlesztési kiadványt készítettünk, ezek nagy része tematikus egészségmegőrző brosúra, de készült olyan is, mely valamennyi postaládába terjesztésre kerülő általános projektismertető kiadványként készült.

Felnőtt játszóterek kialakítása

A pályázati támogatás 10%-át lehetett infrastrukturális kiadásokra költeni. Ennek keretein belül Kiskőrösön három helyszínen hoztunk létre felnőtt játszóteret, ezzel is hozzájárulva a projekt befejezését követően is a rendszeres testmozgásra ösztönzéshez.

A pályázatban vállalt kötelezettségeket az Önkormányzat teljes körűen teljesítette a közreműködő szervezet záró ellenőrzése a pályázat befejezésével megtörtént. 2015. október 1.-én kezdődött meg a három éves fenntartási időszak.

**A pályázat fenntartása 2021. évben**

Kiskőrös Város Önkormányzata már a pályázat benyújtásával vállalta az EFI és tevékenységeinek legalább három-öt évre a fenntartását. A sikeresen megvalósított projekt illetve ennek eredményei tovább növelték a térségi összefogást, és az Önkormányzat elszántságát is.

 A magyar állami költségvetés 2021. évre – havi 2,1 millió forinttal támogatta a tárgyévre benyújtott szakmai programot, így az EFI tevékenysége folyamatos a pályázat megvalósulása óta. Az állami támogatás formálisan pályázati rendszerben áll az Önkormányzat rendelkezésére, melyet minden évben be kell nyújtani és a felhasznált forrásról részletes szakmai és pénzügyi beszámolót kell készíteni.

A pályázattal és annak eredményeinek fenntartásával sikerült a kiskőrösi járásban az egészségfejlesztést intézményesíteni. Valós tartalommal széles vertikumú együttműködések alakultak ki a közös cél mentén. Örömteli, hogy nagyrészt helyi, térségi erőforrásokra támaszkodik az egészségfejlesztési tevékenység.

**2021. év tevékenységei, programjai**

A Kiskőrösi Egészségfejlesztési Iroda munkatársai rendszeres, életvitelszerűen megjelenő, testmozgást ösztönző közösségi programokat (tornák, családi programok, sportvetélkedők), valamint rendszeres, életvitelszerűen megjelenő, egészséges táplálkozásra ösztönző közösségi programokat (dietetikai tanácsadás, életmódváltó klub) szerveznek.

Az iroda az általa szervezett programokkal aktívan részt vesz a közösségfejlesztésben, és a közösségbe való integráció jegyében a járás településein megvalósuló programokat szervez és koordinál (települési egészségnapok, kiskőrösi egészségnapok, szakmai előadások, idősek egészség- és sportnapja). Emellett betegklubokat működtetünk (szív- és érrendszeri- és cukorbetegklub), színtér-specifikus egészségfejlesztési programokat szervezünk (munkahelyi egészségfejlesztés, iskolai egészségfejlesztés, egészségtábor gyerekeknek). Továbbá elsősegélynyújtó tanfolyamok, a családok lelki egészségnevelése jegyében pszichológiai előadássorozat, munkahelyi egészségfejlesztési programok szervezését és megvalósítását végezzük. Rendezvényeinken igény szerint életmód-tanácsadást nyújtunk.

Partnerségi munkacsoportot működtetünk, amelynek tagjaival folyamatosan együttműködünk programjaink megvalósításában. Kapcsolatot tartunk az alap- és szakellátással, a kormányhivatallal és más egészségfejlesztési irodákkal.

Egészségfejlesztési témájú helyi kommunikációs tevékenységeket is folytatunk: írásos és grafikus tájékoztató anyagok, kiadványok elkészítése mellett a programok és rendezvények meghirdetése, népszerűsítése érdekében marketingtevékenységet is végzünk. A programok listáját közzétesszük az iroda honlapján és saját facebook-oldalán.

A 2021. év első felére tervezett tevékenységeinket a járványhelyzet miatt módosítanunk kellett, azonban a megvalósultak a következők: testi-lelki egészség megőrzést támogató szakmai előadások, betegklubok mellett több mozgásos programot, valamint települési egészségnapot szerveztünk - az adott tevékenységek száma az alábbi táblázatban látható.

Az egyes tevékenységek a város több helyszínén valósultak meg: az egészségfejlesztési iroda mellett a Petőfi Sándor Művelődési Központban, Kiskőrösi Tanuszodában, Fritti Sportban, Kiskőrösi Óvodákban, Kiskőrös főterén és kerékpárútjain, a városi sporttelepen, Egészségügyi, Gyermekjóléti és Szociális Intézmény Idősek Otthonában, Hagyományok Házában, Humán Szolgáltató Központban, Erdőtelki Óvodában és a járás egyéb településein - Akasztón, Bócsán, Császártöltésen, Csengődön, Fülöpszálláson, Kecelen, Imrehegyen, Izsákon, Páhin, Soltszentimrén, Soltvadkerten, Tabdin, Tázláron. Emellett pedig az online térben is tartottunk számos mozgásórát.

|  |  |
| --- | --- |
| Program megnevezése | Alkalmak száma |
| Mozdulj családi vetélkedő | 4 |
| Csiri-biri torna | 6 |
| Települési egészségnap - Tabdi | 1 |
| Három Határ teljesítménytúra | 1 |
| Települési egészségnap – Falusi olimpia – Császártöltés | 1 |
| Települési egészségnap – Szüreti futás – Kecel | 1 |
| Bagoly éjszakai bringatúra | 1 |
| Novemberi egészségnap Kiskőrös – Kemencés napok | 1 |
| Iskolakezdés hatása a gyermekeink mentális egészségére | 6 |
| Gerinctorna – Idősebb korosztálynak | 14 |
| Lelki gondozás időskorban | 3 |
| Idősek egészségnapja | 1 |
| 21., 22., 23. Bringabarátság bringatúra | 3 |
| 9. Trizoli Jótifuti Jótékonysági futás és bringázás | 1 |
| Szüreti két kerék túra | 1 |
| Gyermekkarácsony | 2 |
| Júniusi Farsangi jelmezes futás | 1 |
| Betegklub - Szív- és érrendszeri megbetegedések | 1 |
| Betegklub - cukorbetegség | 3 |
| Komplex légzésterápia | 1 |
| FitBody/ zenés alakformáló torna | 35 |
| Csecsemő, gyermek és felnőtt - elsősegélynyújtó tanfolyam | 4 |
| Felnőtt úszótanfolyam | 15 |
| Életmódváltó klub – egészséges táplálkozás alapjai | 16 |
| Online mozgásórás Tagai Tímeával | 22 |
| Bringás reggeli | 1 |
| Online mozgásórák – a Fritti Sporttal | 50 |
| Nyári egészségtábor 9-12 éves gyerekeknek | 2 |
| Gyermekjóga | 1 |
| Német Nemzetiségi Nyelvi Tábor Olimpiai Sportnapja | 1 |
| Munkahelyi egészségfejlesztés - gerinctorna | 2 |
| Munkahelyi egészségfejlesztés | 1 |
| Lelki egészség a családban előadássorozat Kiskőrös és környéke | 6 |
| Érzelmi intelligenciát fejlesztő tréning felnőtteknek | 6 |
| Mentális egészségfejlesztés | 6 |
| Depresszió és öngyilkosság megelőzési program | 4 |
| Nagy Főzősuli | 5 |
| Drogprevenciós előadások | 4 |

Az EFOP-1.5.3-16-2017-00102 Együtt egy szebb jövőért projekt keretében együttműködésben álltunk a járás 5 településével. Kiskőrösön, Akasztón, Csengődön, Soltvadkerten és Tázláron megvalósult programokhoz csatlakoztunk. Az együttműködés által részt vettünk gyermektáborokban, tanyakavalkádokon, óvodai és iskolai egészségnapokon, sportrendezvényeken, valamint különböző mozgásos klubfoglalkozásokon.

A 2021.-es év során összesen 234 rendezvényt valósított meg a kiskőrösi Egészségfejlesztési iroda, mely programokon összesen kb. 4600 fő vett részt. Munkánk során pedagógus, dietetikus, pszichológus, testnevelő, edző, gyógytornász, védőnő, jógaoktató, addiktológus, orvos, mentőtiszt, mentőápoló, gyermekvédelmi, szociális gondozó, művelődésszervező szakemberekkel működtünk együtt.

1. **napirend**

A 2022/2023-es óvodai nevelési évben indítható óvodai csoportok számának meghatározása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** köszöntötte az ülésen **Csatlós Erzsébetet, a Kiskőrösi Óvodák intézményvezetőjét**, majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Óvodák fenntartója Kiskőrös Város Önkormányzata. A fenntartó feladata, hogy meghatározza az adott nevelési évben indítható óvodai csoportok számát. Csatlós Erzsébet intézményvezető asszony szakmai javaslata alapján került meghatározásra az óvodai csoportok száma. A csoportszámokat tagintézményekre lebontva javasolta az intézményvezető.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**57/2022. sz. Képv. test. hat.**

A 2022/2023-as óvodai nevelési évben indítható óvodai csoportok számának meghatározása

**HATÁROZAT**

A Képviselő-testület a nemzeti köznevelésről szóló 2011. évi CXC. törvény 83. § (2) bekezdés d) pontja alapján a Kiskőrösi Óvodák 4 tagóvodájában (Kőrisfa Utcai Tagóvoda, Batthyány Utcai Tagóvoda, Erdőtelki Tagóvoda, Szücsi Tagóvoda) a 2022/2023-as óvodai nevelési évben 16 óvodai csoport indítását határozza meg.

**Felelős:** polgármester

**Határidő:** azonnal

*Melléklet az 57/2022. sz. Képv. test. határozathoz*



1. **napirend**

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy Kiskőrös város közigazgatási területén ellátandó közétkeztetési szolgáltatás ellátására lefolytatott koncessziós beszerzési eljárás nyertese a korábbi szolgáltató, az Eatrend Kft. lett. Az Eatrend Kft. vállalta Kiskőrös Város Önkormányzata által biztosított bölcsődei, óvodai, általános iskolai, középiskolai korosztály, a kollégiumi lakhatásra jogosultak, valamint az időskorúak részére történő közétkeztetési szolgáltatás nyújtását szállítási, kitálalási és főzőkonyha üzemeltetési feladatokkal az intézmények részére. Az Eatrend Kft. és Kiskőrös Város Önkormányzata között 2022. március 25. napján létrejött koncessziós szerződés rögzíti az étkezés nyersanyag egységárait, melynek megfelelően módosítani kell a gyermekétkeztetés intézményi térítési díjait. A fent említett okok miatt szükséges a szociális és gyermekjóléti ellátások térítési díjáról szóló önkormányzati rendelet módosítása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy a számok alapján emelkedtek a térítési díjak. Ebben a gazdasági helyzetben és a jelenlegi körülmények között az Eatrend Kft. nagyon kedvező ajánlatot adott. Megköszönte a hivatal munkáját a beszerzés lebonyolításában.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 9 „igen” szavazattal az alábbi rendeletet alkotta:

**Kiskőrös Város Önkormányzat**

**Képviselő-testülete**

**9/2022. (……) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet módosításáról**

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában és a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. és 8a. pontjaiban meghatározott feladatkörében eljárva a következőket rendeli el:

**1. §**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet Melléklete helyébe az 1. melléklet lép.

**2. §**

Ez a rendelet 2022. július 20-án lép hatályba.

*1. melléklet*

**Személyes gondoskodást nyújtó ellátások intézményi térítési díja**

|  |  |  |
| --- | --- | --- |
|  | **A** | **B** |
| 1. | **Személyes gondoskodást nyújtó ellátások** | **Intézményi térítési díj** |
| 2. | **1-3 éves korosztály (Bölcsőde)** |  |
| 3. | reggeli | 105,- Ft/fő/nap |
| 4. | tízórai | 85,- Ft/fő/nap |
| 5. | ebéd | 275,- Ft/fő/nap |
| 6. | uzsonna | 85,- Ft/fő/nap |
| 7. | **Bölcsődei gondozás** | 550,- Ft/fő/nap |
| 8. | **4-6 éves korosztály (Óvoda,Kiskőrösi EGYMI)** |  |
| 9. | tízórai | 150,- Ft/fő/nap |
| 10. | ebéd | 260,- Ft/fő/nap |
| 11. | uzsonna | 105,- Ft/fő/nap |
| 12. | **7-10 éves korosztály (Általános iskola, Kiskőrösi EGYMI)** |  |
|
| 13. | tízórai | 125,- Ft/fő/nap |
| 14. | ebéd | 380,- Ft/fő/nap |
| 15. | uzsonna | 125,- Ft/fő/nap |
| 16. | **11-14 éves korosztály (Általános iskola,Kiskőrösi EGYMI)** |  |
|
| 17. | tízórai | 135,- Ft/fő/nap |
| 18. | ebéd | 390,- Ft/fő/nap |
| 19. | uzsonna | 135,- Ft/fő/nap |
| 20. | **15-18 éves korosztály(Kiskőrösi EGYMI)** |  |
| 21. | tízórai | 215,- Ft/fő/nap |
| 22. | ebéd | 510,- Ft/fő/nap |
| 23. | uzsonna | 145,- Ft/fő/nap |
| 24. | **15-18 éves korosztály (Középiskola)** |  |
| 25. | ebéd | 510,- Ft/fő/nap |
| 26. | **15-18 éves korosztály (Kollégium)** |  |
| 27. | reggeli | 240,- Ft/fő/nap |
| 28. | ebéd | 510,- Ft/fő/nap |
| 29. | vacsora | 240,- Ft/fő/nap |
| 30. | **Ápolást, gondozást nyújtó intézmény (Idősek Otthona)** | 3100,- Ft/fő/nap |
| 31. | **Gyermekek átmeneti gondozása** | 220,- Ft/fő/nap |
| 32. | 6500,- Ft/fő/hó |

1. **napirend**

A fogyatékos személyek nappali ellátásának biztosítása
tárgyában megkötött ellátási szerződés módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta Kiskőrös Város Önkormányzata és a Magyarországi Baptista Egyház között 2010. december 3. napján ellátási szerződés jött létre fogyatékos személyek nappali ellátása szociális alapszolgáltatás biztosítására. A Magyarországi Baptista Egyház meghatalmazott képviselője, Opauszki György kérte az ellátási szerződés közös megegyezéssel történő módosítását egyrészt azért, mert még nem került átvezetésre a szerződésben az ellátást biztosító intézmény nevének és székhelyének változása, másrészt a férőhelyszám 24 főről 48 főre történő megváltoztatása miatt. A férőhelyek számának növelése nem terheli az Önkormányzatot pénzbeli támogatási kötelezettséggel, az ellátási szerződés szerint a Magyarországi Baptista Egyház továbbra is maga gondoskodik a fogyatékos személyek nappali ellátáshoz a tárgyi, szakmai, működési és személyi feltételekről, az ezekkel kapcsolatban felmerülő költségek az Egyházat terhelik.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy egy eddig is jól működő szerződés kerül módosításra. A férőhelyek számának növelése mindenképpen pozitív dolog.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**58/2022. sz. Képv. test. hat.**

A fogyatékos személyek nappali ellátásnak biztosítása tárgyában megkötött ellátási szerződés módosítása

**HATÁROZAT**

A Képviselő-testület

1. egyetért azzal, hogy a Magyarországi Baptista Egyházzal a 62/2009. sz. Képviselő-testületi határozat alapján 2010.december 3. napján a szociális alapszolgáltatás keretébe tartozó fogyatékos személyek nappali ellátásának biztosítására megkötött ellátási szerződést a határozat mellékletében foglaltak szerint módosítsa.
2. felhatalmazza a polgármestert a határozat mellékletét képező ellátási szerződésmódosítás és a módosítással egységes szerkezetbe foglalt ellátási szerződés aláírására.

**Felelős:** polgármester

**Határidő:** 2022. július 1.

*Melléklet az 58/2022. sz. Képv. test. határozathoz*

**ELLÁTÁSI SZERZŐDÉS**

**1.számú módosítása**

amely létrejött egyrészről

**Kiskőrös Város Önkormányzata**

székhelye: 6200 Kiskőrös, Petőfi Sándor tér 1.

adószáma: 15724784-2-03,

képviseli: Domonyi László polgármester

(a továbbiakban: **Önkormányzat)**,

másrészről

**Magyarországi Baptista Egyház**

székhelye: 1068 Budapest, Benczúr u.31.

adószáma: 19818513-2-42**,**

képviseli: Opauszki György

(a továbbiakban: **Egyház)**

a továbbiakban együttesen: Felek - között, az alulírott napon és helyen, az alábbi feltételek mellett:

**Előzmény:** Felek kijelentik, hogy közöttük 2010. december 2. napján ellátási szerződés jött létre a szociális igazgatásról és szociális ellátásokról szóló 1993. évi III. törvény 65/F. § -ában, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet 74-82.§-aiban meghatározott személyes gondoskodást nyújtó **fogyatékos személyek nappali ellátása** szociális alapszolgáltatás biztosítására vonatkozóan (a továbbiakban ellátási szerződés).

1. Felek az ellátási szerződés 1. pontját közös megegyezéssel az alábbiak szerint módosítják, az 1. pont helyébe a következő szöveg lép:

„1. **Kiskőrös Város Önkormányzata** – az Szt. 65/F. § -ában, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet 74-82.§-aiban meghatározott személyes gondoskodást nyújtó **fogyatékos személyek nappali ellátása** szociális alapszolgáltatást, mint kötelező önkormányzati feladatot a Magyarországi Baptista Egyház fenntartásában működő **Magyarországi Baptista Egyház** **Filadelfia Integrált Szociális Intézmény** (székhely: 6200 Kiskőrös, Seres Sámuel. u. 12.) **Humán Szolgáltató Központ** (székhely: 6200 Kiskőrös, Kossuth Lajos utca 30. ágazati azonosítója: S0286433) engedélyesen keresztül**, ellátási szerződés útján biztosítja**.”

1. Felek az ellátási szerződés 3. pontját közös megegyezéssel az alábbiak szerint módosítják, a 3. pont helyébe a következő szöveg lép:

„3. A fogyatékos személyek nappali ellátásában részesítendők száma 48 fő.”

1. Felek az ellátási szerződés 22. pontját közös megegyezéssel az alábbiak szerint módosítják, a 22. pont helyébe a következő szöveg lép:

„22.Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a hatályos Szt. és az Szt-hez kapcsolódó jogszabályok rendelkezései az irányadók.”

1. Felek az ellátási szerződést közös megegyezéssel az alábbi 23. ponttal egészítik ki:

„23. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.”

1. Az ellátási szerződés jelen szerződés-módosítással nem érintett pontjai változatlan tartalommal maradnak hatályban.
2. Jelen szerződés-módosítást Kiskőrös Város Önkormányzata Képviselő-testülete ……./2022. számú határozatával hagyta jóvá.
3. Jelen szerződés-módosítás 2022. július 1. napján lép hatályba és határozatlan időre jön létre.
4. Felek jelen szerződés-módosítást elolvasás és értelmezés után, mint akaratukkal mindenben megegyezőt, helybenhagyólag írták alá.

Kiskőrös, 2022………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Domonyi László polgármester Opauszki György képviselő

 Kiskőrös Város Önkormányzata Magyarországi Baptista Egyház

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

1. **napirend**

Ellátási szerződés megkötése az étkeztetés, házi segítségnyújtás, idősek nappali ellátása, támogató szolgáltatás biztosítására

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy Kiskőrös Város Önkormányzata és a Magyarországi Baptista Egyház között 2011. március 17. napján ellátási szerződés jött létre az étkeztetés, házi segítségnyújtás, idősek nappali ellátása szociális alapszolgáltatások biztosítására. A Magyarországi Baptista Egyház képviselője, Opauszki György az idősek klubja férőhelyszámának 30 főről 50 főre történő emelése érdekében kérte az ellátási szerződés közös megegyezéssel történő módosítását. Kezdeményezte továbbá a támogató szolgáltatás biztosítására ellátási szerződés megkötését. A támogató szolgáltatás egy olyan szociális alapszolgáltatás, melynek célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén. A Magyarországi Baptista Egyház Filadelfia Integrált Szociális Intézmény Humán Szolgáltató Központja az étkeztetés, házi segítségnyújtás, idősek nappali ellátása mellett biztosítja a támogató szolgáltatást is. Valamennyi szociális alapszolgáltatás a szociális intézmények közhiteles hatósági nyilvántartásába, a Szolgáltatói Nyilvántartásba már bejegyzésre került. Az ellátási szerződés felülvizsgálata során a korábbi módosításoknak megfelelően, a jogszabályváltozásokra is tekintettel aktualizálni kellett a szerződést. Az új ellátási szerződés a támogató szolgáltatás szociális ellátási formára vonatkozó adatokkal kiegészítve került megszövegezésre. Az idősek klubjának férőhelyszám növelése, valamint a támogató szolgáltatás ellátási szerződés útján történő biztosítása nem terheli az Önkormányzatot pénzbeli támogatási kötelezettséggel, az ellátási szerződés szerint a Magyarországi Baptista Egyház maga gondoskodik a működéshez szükséges valamennyi feltételről.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**59/2022. sz. Képv. test. hat.**

Ellátási szerződés megkötése az étkeztetés, házi segítségnyújtás, idősek nappali ellátása, támogató szolgáltatás biztosítására

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a szociális igazgatásról és szociális ellátásokról szóló 1993. évi III. törvény 62-63.§-ai, 65/C. §-a és 65/F.§-a szerinti étkeztetés, házi segítségnyújtás, támogató szolgáltatás és idősek nappali ellátása szociális alapszolgáltatás biztosítására ellátási szerződést köt a Magyarországi Baptista Egyházzal (székhely:1068 Budapest, Benczúr utca 31.).
2. felhatalmazza a polgármestert a határozat mellékletét képező ellátási szerződés aláírására.

**Felelős:** polgármester

**Határidő:** 2022. július 1.

*Melléklet az 59/2022. számú Képv. test. határozathoz*

**ELLÁTÁSI SZERZŐDÉS**

**a szociális alapszolgáltatás keretébe tartozó étkeztetés, házi segítségnyújtás, idősek nappali ellátása, támogató szolgáltatás biztosítására**

amely létrejött egyrészről

**Kiskőrös Város Önkormányzata**

székhelye: 6200 Kiskőrös, Petőfi Sándor tér 1.

adószáma: 15724784-2-03,

képviseli: Domonyi László polgármester

(a továbbiakban: **Önkormányzat)**,

másrészről

**Magyarországi Baptista Egyház**

székhelye: 1068 Budapest, Benczúr u.31.

adószáma: 19818513-2-42**,**

képviseli: Opauszki György

(a továbbiakban: **Egyház)**

a továbbiakban együttesen: Szerződő felek - között, az alulírott napon és helyen, az alábbi feltételek mellett:

**Előzmény:** Felek kijelentik, hogy közöttük Kiskőrösön 2011. március 17. napján a szociális igazgatásról és szociális ellátásokról szóló **1993. évi III**. **törvény** (a továbbiakban: Szt.) 121.§ (1) - (2) bekezdései, valamint Kiskőrös Város Képviselő-testületének 13/2011. számú Képv. testületi határozat alapján ellátási szerződés jött létre 2011. július 1. napjától határozatlan időre az Szt. 62.§-63.§-aiban és 65/F.§ (1) bekezdés a) pontjában meghatározott személyes gondoskodást nyújtó étkeztetés, házi segítségnyújtás, idősek nappali ellátás szociális alapszolgáltatások biztosítására.

Az ellátási szerződés jogszabályváltozás miatt 2016. január 1. napjával a 112/2015. számú Képv.testületi határozat alapján, 2020. február 1. napjával pedig az ellátást nyújtó Humán Szolgáltató Központ székhelyének változása miatt a 7/2020. számú Képv.testületi határozat alapján módosításra került. 2022. július 1. napjától az ellátási szerződés kiegészül az Szt. 65/C.§-ában meghatározott támogató szolgáltatás szociális ellátási formával.

1. **Kiskőrös Város Önkormányzata** – az Szt. 62.§.-63.§-ai és 65/F.§. (1) bekezdés a) pontja szerinti személyes gondoskodást nyújtó**, étkeztetés, házi segítségnyújtás, idősek nappali ellátás**a szociális alapszolgáltatásokat, mint kötelezően biztosítandó önkormányzati feladatot és az Szt. 65/C.§ -a szerinti **támogató szolgáltatás** szociális alapszolgáltatást a Magyarországi Baptista Egyház fenntartásában működő **Magyarországi Baptista Egyház** **Filadelfia Integrált Szociális Intézmény** (székhely: 6200 Kiskőrös, Seres Sámuel. u. 12.) **Humán Szolgáltató Központ** (székhely: 6200 Kiskőrös, Kossuth Lajos utca 30. ágazati azonosítója: S0286433) engedélyesen keresztül**, ellátási szerződés útján biztosítja.**
2. Az Egyház a jelen szerződés aláírásával kijelenti, hogy a szerződésben meghatározott, általa nyújtott étkeztetés, házi segítségnyújtás, idősek nappali ellátása, támogató szolgáltatás szociális alapszolgáltatásokra vonatkozó jogszabályokat, szakmai követelményeket, a nyilvántartási kötelezettségeket, az adatvédelem és adatkezelés szabályait ismeri, azokat betartja és betartatja.
3. Az Egyház vállalja hogy az étkeztetést, házi segítségnyújtást, idősek nappali ellátását, támogató szolgáltatást érvényes működési engedély birtokában, az abban foglaltak alapján, a működési engedélyben meghatározott létszámig - házi segítségnyújtás esetén legalább 40 fő, idősek nappali ellátása esetén legalább 50 fő részére, támogató szolgáltatás esetén évi 7000 feladategységre - a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja Kiskőrös Város Közigazgatási területén.
4. Az Egyház az étkeztetés, házi segítségnyújtás, idősek nappali ellátása, támogató szolgáltatás biztosításához szükséges tárgyi, szakmai, működési és személyi feltételek biztosításáról maga gondoskodik, az ezekkel kapcsolatban felmerülő költségek az Egyházat terhelik.
5. A Szerződő felek megállapodnak abban, hogy az étkeztetés, házi segítségnyújtás, idősek nappali ellátása, támogató szolgáltatás szociális alapszolgáltatások működéséhez a normatív állami hozzájárulás - vonatkozó jogszabályok szerinti – igénylése és az azzal történő elszámolás az ellátást biztosító Egyház hatáskörébe tartozik.
6. Az Egyház által nyújtott szolgáltatásokért az Önkormányzatot pénzbeli támogatási kötelezettség nem terheli.
7. Az Egyház az étkeztetés, házi segítségnyújtás, idősek nappali ellátása, támogató szolgáltatás intézményi térítési díját - az Szt-ben, valamint a személyes gondoskodást nyújtó szociális ellátások térítési díjáról szóló 9/1993. (VII.29.) Kormányrendeletben foglalt előírások figyelembevételével – állapítja meg. A megállapított intézményi térítési díjról írásban értesíti az Önkormányzatot.
8. Az Egyház évente a Szt. által meghatározott rendszerességgel jogosult a térítési díj felülvizsgálatára.
9. A szolgáltatásért fizetendő személyi térítési díj csökkentése, elengedése az Egyház által meghatározott módon, a jogszabályi előírások figyelembevételével történik.
10. A térítési díj az Egyház, mint fenntartó saját bevételét képezi, melyet a fenti tevékenységéhez szabadon használhat fel.
11. Az Egyház a jelen szerződés alapján végzett tevékenységéről minden naptári év március 31. napjáig köteles írásbeli beszámolót készíteni és azt az Önkormányzatnak megküldeni.
12. Az Egyház kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. Az Egyház az általa közölt adatok valódiságáért felelősséget vállal.
13. Az Önkormányzat az Egyháztól a feladatellátással kapcsolatban bármikor tájékoztatást kérhet, melyet az Egyház 15 napon belül írásban köteles megadni.
14. Az Egyház vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz.
15. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás,stb.) segíti az Egyházat a feladat ellátásában.
16. Az Egyház az ellátást igénybevevő (és/vagy törvényes képviselője) által, az ellátás során felmerülő kifogások orvoslásával kapcsolatban az ellátást igénybevevővel kötött megállapodásban foglaltak szerint jár el. Amennyiben az ellátásra jogosultnak a panasz kivizsgálásával kapcsolatban további kifogása van, az Egyház az ellátott kérelmére az írásban benyújtott panaszt **–** az Egyház állásfoglalásával együtt – 15 napon belül eljuttatja az Önkormányzatnak. Az Önkormányzat a hozzá beérkezett panaszt 30 napon belül kivizsgálja, eredményéről írásban értesíti az ellátottat és az Egyházat.
17. Az ellátási szerződés 2022. július 1. napjától határozatlan időre jön létre.
18. A Szerződő felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 6 hónapos felmondási idővel felmondani. A felmondási idő alatt az Egyház köteles teljeskörűen ellátni jelen szerződésből adódó feladatait, ennek elmulasztása esetén köteles az ebből eredő károkat és többletköltségeket az Önkormányzat részére megtéríteni.
19. A Feladat-ellátási szerződés módosítására, illetve megszüntetésére közös megegyezéssel bármikor lehetőség van.
20. Azonnali hatályú felmondásra a Szerződő felek bármelyike a másik fél súlyos szerződésszegése esetén jogosult, az alábbi szerint:
	* 1. A Szerződő felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget.
		2. Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, megfelelő határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél a felmondás helyett vagy mellett követelheti a másik fél szerződésszegéséből eredő kára megtérítését is.
21. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a hatályos Szt. és az Szt-hez kapcsolódó jogszabályok rendelkezései az irányadók.
22. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
23. Jelen feladat-ellátási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
24. Jelen feladat-ellátási szerződés aláírásával egyidejűleg a 2015. november 2. napján és 2020. január 23. napján módosított, 2011. március 17. napján kötött 1846-6/2011. számú ellátási szerződés hatályát veszti.

Kiskőrös, 2022.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Domonyi László polgármester Opauszki György képviselő

 Kiskőrös Város Önkormányzata Magyarországi Baptista Egyház

 képviseletében képviseletében

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

1. **napirend**

TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT.  -NÉL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** köszöntötte **Katusné Dávid Editet, a Kunság-Média Nonprofit Kft. ügyvezetőjét,** majdaz előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a 100 %-ban Kiskőrös Város Önkormányzata tulajdonát képező Kunság-Média Nonprofit Kft. tulajdonosi jogait a Képviselő-testület gyakorolja. A gazdasági társaság tagjainak döntéshozó szerve a legfőbb szerv. A legfőbb szerv feladata többek között a társaság alapvető üzleti és személyi kérdéseiben való döntéshozatal. Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A hatáskörébe tartozó kérdésekben az egyedüli tag írásban határoz és a döntés az ügyvezetéssel való döntéssel válik hatályossá. A köztulajdonban álló gazdasági társaságok takarékosabb működéséről szóló törvény kimondja, hogy a köztulajdonban álló gazdasági társaságnál Felügyelő Bizottság létrehozása kötelező. A könyvvizsgáló személyére az ügyvezetés a Felügyelő Bizottság egyetértésével tesz javaslatot a társaság Legfőbb Szervének. A Kunság-Média Nonprofit Kft könyvvizsgálati feladatait ellátó Pálfalvi Könyvvizsgáló és Tanácsadó Kft – személyében felelős Pálfalvi Erzsébet könyvvizsgáló - könyvvizsgálói megbízatása 2022. május 31. napján lejárt. A 2022. július 1. napjától kezdődő időszakban a Kunság-Média Nonprofit Kft. könyvvizsgálati feladatait az ügyvezető javaslata alapján – a felügyelőbizottság egyetértésével – 2024. május 31. napjáig ismételten a Pálfalvi Könyvvizsgáló és Tanácsadó Kft vállalkozás látná el Pálfalvi Erzsébet könyvvizsgáló személyében. Az előzőek miatt a Kunság-Média Nonprofit Kft. alapító okiratának módosítása szükséges. A felügyelő bizottság a könyvvizsgáló személyére tett javaslatot tárgyalta és elfogadásra javasolta.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**60/2022. sz. Képv. test. hat.**

Tulajdonosi hatáskörök gyakorlása a Kunság-Média Nonprofit Kft-nél

**HATÁROZAT**

A Képviselő-testület

1. megválasztja Pálfalvi Könyvvizsgáló és Tanácsadó Kft vállalkozást – személyében felelős Pálfalvi Erzsébet könyvvizsgálót - (címe: 6200 Kiskőrös, Petőfi tér 13, cg.: 03-09-105035, könyvvizsgálói engedély kamarai azonosító száma: 000401) a Kunság-Média Nonprofit Szolgáltató Kft. könyvvizsgálójának 2022. július 01. napjától 2024. május 31. napjáig határozott időtartamra. A könyvvizsgáló díjazását évi 360 000,-Ft + ÁFA összegben állapítja meg.
2. egyetért azzal, hogy a gazdasági társaság alapító okirata a határozat 1. melléklete szerinti tartalommal módosításra kerül.

1. felhatalmazza a Polgármestert az alapító okiratot módosító okirat és a - határozat 2. mellékletét képező - módosításokkal egységes szerkezetbe foglalt alapító okirat aláírására és felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

**Felelős:** polgármester

 ügyvezető

**Határidő:** értelemszerűen

*1.sz. melléklet a 60/2022. sz. Képv.test. határozathoz*

**Alapítói határozat**

Alulírott, **Kiskőrös Város Önkormányzata** (székhely: 6200 Kiskőrös, Petőfi Sándor tér 1., adószám: 15724784203, törzskönyvi azonosító: 724782, képviselő: Domonyi László Mihály polgármester) mint a **KUNSÁG-MÉDIA Nonprofit Szolgáltató Korlátolt Felelősségű Társaság** (székhelye: 6200 Kiskőrös, Petőfi tér 3., Cg. 03-09-118366) alapítója, a mai napon meghoztam az alábbi határozatokat:

**1/2022.06. … számú alapítói határozat**

**Az Alapító a társaság könyvvizsgálója megbízatásának lejártára tekintettel a társaság könyvvizsgálójának ismételten a PÁLFALVI Könyvvizsgáló és Tanácsadó Korlátolt Felelősségű Társaságot (székhelye: 6200 Kiskőrös, Petőfi tér 13., Cg.: 03-09-105035, képviselője: Pálfalvi Erzsébet, könyvvizsgálói kamarai nyilvántartási száma: 000401, személyében felelős könyvvizsgáló Pálfalvi Erzsébet) választja meg 2022. július 1. napjától 2024. május 31. napjáig terjedő határozott időtartamra. A könyvvizsgáló a megbízatás elfogadásáról külön okiratban nyilatkozik.**

**2/2022.06. … számú alapítói határozat**

**A mai napon meghozott határozatra tekintettel Alapító rögzíti, hogy a Társaság alapító okiratának VI/C./1. pontja helyébe az alábbi rendelkezés lép:**

**„1./ A társaság állandó könyvvizsgálója 2022. július 1. napjától 2024. május 31. napjáig terjedő határozott időtartamra:**

**PÁLFALVI Könyvvizsgáló és Tanácsadó Korlátolt Felelősségű Társaság**

**székhelye: 6200 Kiskőrös, Petőfi tér 13.**

**Cg.: 03-09-105035**

**képviselője: Pálfalvi Erzsébet**

**könyvvizsgálói kamarai nyilvántartási száma: 000401**

**személyében felelős könyvvizsgáló Pálfalvi Erzsébet**

**lakóhely: 6200 Kiskőrös, Tompa Mihály utca 16.**

**anyja neve: Markó Erzsébet**

**kamarai tagsági száma: 002205”**

**Az alapító okirat jelen módosítással nem érintett rendelkezései változatlan tartalommal hatályban maradnak.**

Alapító egyébről nem határozott.

Kiskőrös, 2022. június …

……………………………………..

Kiskőrös Város Önkormányzata

képv.: Domonyi László Mihály polgármester

alapító

Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19.; KASZ: 36058615) ellenjegyzem Kiskőrösön, 2022. június ... napján:

### *2.sz. melléklet a 60/2022. sz. Képv. test. határozathoz*

**KUNSÁG-MÉDIA Nonprofit Szolgáltató Korlátolt Felelősségű Társaság**

**ALAPÍTÓ OKIRATA**

2022. június …

**KUNSÁG-MÉDIA Nonprofit Szolgáltató Korlátolt Felelősségű Társaság**

**Alapító okirata**

Alapító okirat, amely abból a célból került elfogadásra, hogy a **II.** pontban megjelölt alapító a 2013. évi V. törvény (új Ptk.) rendelkezései és Kiskőrös Város Képviselő-Testületének 2022. ………… napján …………. szám alatt meghozott Képviselő testületi határozatának megfelelő, és **2022.06.** napján meghozott Alapítói határozat szerint üzletszerű gazdasági tevékenységet folytasson az alábbiak szerint:

Létesítő okirat kelte: 2022. június ...

**1.A társaság neve, székhelye, tevékenységének kezdete, célja**

1. A társaság teljes neve: KUNSÁG-MÉDIA Nonprofit Szolgáltató Korlátolt Felelősségű Társaság
2. A társaság rövidített neve: KUNSÁG-MÉDIA Nonprofit Kft.
3. A társaság székhelye: 6200 Kiskőrös, Petőfi tér 3.

 A társaság székhelye egyben a központi ügyintézés helye is.

**A társaság jogállása:**

Nonprofit korlátolt felelősségű társaság.

**II. A társaság tevékenységi körei a TEÁOR 08’ besorolás szerint**

**6010 '08 Rádióműsor-szolgáltatás (Főtevékenység)**

5610'08 Éttermi, mozgó vendéglátás

5630'08 Italszolgáltatás

5914'08 Filmvetítés

6820'08 Saját tulajdonú, bérelt ingatlan bérbeadása, üzemeltetése

9499'08 M. n. s. egyéb közösségi, társadalmi tevékenység

6020'08 Televízióműsor összeállítása, szolgáltatása

7311'08 Reklámügynöki tevékenység

7312'08 Médiareklám

8211'08 Összetett adminisztratív szolgáltatás

8299'08 M. n. s. egyéb kiegészítő üzleti szolgáltatás

5920'08 Hangfelvétel készítése, kiadása

8230'08 Konferencia, kereskedelmi bemutató szervezése

8559'08 M. n. s. egyéb oktatás

5911'08 Film-, video-, televízióműsor-gyártás

5912'08 Film-, videogyártás, televíziós műsorfelvétel utómunkálatai

5814'08 Folyóirat, időszaki kiadvány kiadása

A fentiekben meghatározott tevékenységek közül azon tevékenységeket, amelyek engedélyhez kötöttek, csak az engedély megszerzését követően végzi a társaság.

# A társaság alapítója

 **KISKŐRÖS VÁROS ÖNKORMÁNYZATA**

 Székhelye: 6200 Kiskőrös, Petőfi Sándor tér 1.

 Képviseletre jogosult: Domonyi László polgármester

 Anyja neve: Szentgyörgyi Zsuzsanna

 Lakcím: 6200 Kiskőrös, Toldi Miklós u. 6.

# A társaság törzstőkéje, a törzsbetétek nagysága

### / A társaság törzstőkéje:

**3.060.000,- Ft,** azaz Hárommillió-hatvanezer forint törzsbetéttel rendelkezik, amely teljes egészében pénzbeli vagyoni hozzájárulásból áll.

### / Az Alapító törzsbetéte:

Kiskőrös Város Önkormányzat(6200 Kiskőrös, Petőfi Sándor tér 1.)

3.060.000,- Ft,azaz Hárommillió-hatvanezer forint törzsbetéttel rendelkezik.

Törzsbetét összetétele:

Pénzbeli vagyoni hozzájárulás.

### / A törzsbetét szolgáltatása:

A törzsbetét szolgáltatása már jelen alapító okirat aláírását megelőzően maradéktalanul megtörtént.

# A társaság időtartama, célja, megszűnése, az üzletrészek átruházása, felosztása, bevonása

### / A társaság időtartama:

Határozatlan.

**2./ A társaság célja:**

Alapítójának - a Kiskőrös Város Önkormányzatnak - a helyi közszolgáltatások körében az Ötv. 13.§ (1) bekezdésében felsorolt feladatai közül az alábbi sorszámú ellátása:

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

### A társaság megszűnése:

* 1. A társaság jogutód nélkül megszűnik, ha:
1. / Alapító elhatározza a társaság jogutód nélküli megszűnését,
2. / A cégbíróság a Ctv-ben meghatározott okok miatt a társaságot megszünteti, e./ Jogszabály így rendelkezik.
	1. A társaság jogutóddal szűnik meg a társasági formaváltás, egyesülés és szétválás esetén. Amennyiben az ügyvezető az átalakuláshoz szükséges okiratokat előkészíti, az átalakulási javaslat érdemi elbírálásáról az Alapító egy ülésen határozhat. Ez esetben az egyes jogi személyek átalakulásáról, egyesüléséről, szétválásáról szóló 2013. évi CLXXVI. tv. rendelkezései, különösen annak 8. § az irányadó.

### / A társaság üzletrészei:

Az Alapító 1 üzletrésszel rendelkezik.

### / Az üzletrész átruházása:

Az üzletrészt kívülálló személyre csak akkor lehet átruházni, ha az Alapító törzsbetétjét teljes mértékben befizette. Az Alapító üzletrészét, annak egy részét, vagy egészét értékesítheti.

Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.

### / Az üzletrész átszállása a jogutódra:

Az Alapító halála, jogutóddal történő megszűnése esetén az Alapító üzletrésze az örökösére, illetőleg a jogutódjára száll át.

### / Az üzletrész oszthatósága:

Az üzletrész felosztásának csak részleges átruházás, megszűnt Alapító jogutódlása, a házastársi közös vagyon megosztása és öröklés esetén van helye. A felosztáshoz az Alapító hozzájárulása szükséges.

### / Saját üzletrész:

A társaság saját részére üzletrészt nem szerezhet.

# A társaság szervezete

### A társaság szervei:

1. / Alapító
2. / Ügyvezető
3. / Könyvvizsgáló
4. / Felügyelő bizottság

### / Alapító:

1. / A társaságnál taggyűlés nem működik, a taggyűlési hatáskörbe tartozó kérdésekben az egyedüli tag (alapító tag) dönt, és erről az ügyvezetőt írásban köteles é1tesíteni.
2. / Az Alapító kizárólagos hatáskörébe tartozik:
	1. a számviteli törvény szerinti beszámoló jóváhagyása;
	2. pótbefizetés elrendelése és visszatérítése;
	3. az üzletrész felosztása;
	4. az ügyvezető megválasztása, visszahívása és díjazásának megállapítása;
	5. a felügyelő bizottság tagjainak megválasztása, visszahívása és díjazásának megállapítása;
	6. a könyvvizsgáló megválasztása, visszahívása és díjazásának megállapítása;
	7. olyan szerződés megkötésének jóváhagyása, amelyet a társaság ügyvezetőjével, felügyelő bizottsági tagjával, könyvvizsgálójával vagy azok közeli hozzátartozójával [Ptk. 8:1. § (1) 1. pont] köt;
	8. az ügyvezető, a felügyelő bizottsági tagok, illetve a könyvvizsgáló elleni követelések érvényesítése;
	9. a társaság beszámolójának, ügyvezetésének, gazdálkodásának könyvvizsgáló által töiténő megvizsgálásának elrendelése;
	10. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása;
	11. a társaság jogutód nélküli megszűnésének, átalakulásának elhatározása;
	12. az Alapító Okirat módosítása;
	13. a törzstőke felemelésének és leszállításának elhatározása;
	14. törzstőke-emelés során az elsőbbségi jog gyakorlására jogosultak kijelölése;
	15. törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása;
	16. határozathozatal cégvezető kinevezéséről a Ptk. 3:113. §. alapján;
	17. az ügyvezető munkájának értékelése, határozat az ügyvezető részére megadható felmentvény tárgyában.
	18. mindazon ügyek, amelyeket törvény vagy az Alapító okirat az Alapító kizárólagos hatáskörébe utal, vagy amit az Alapító az ügyvezetőktől saját hatáskörébe von;
3. / Az alapító tag döntései nyilvánosak, azon bárki jelen lehet.
4. / Véleményezési jog:

A tulajdonos a hatáskörébe tartozó döntései meghozatalát megelőzően köteles a vezető tisztségviselők, valamint a felügyelő bizottság véleményét megismerni. Kivételt képeznek a vezető tisztségviselők megválasztásával é s kinevezésével kapcsolatos ügyek.

Azokról az ügyekről, amelyekben a véleményezési jogot a felügyelő bizottságnak és az ügyvezetőnek gyakorolnia kell, a Tulajdonos képviseletében eljárva a polgármester írásban tájékoztatja az érdekelteket.

Halaszthatatlan döntés esetében a vélemény beszerzése rövid úton (pld. távbeszélő, fax, e-mail) is történhet, azonban az így véleményt nyilvánító személy nyolc napon belül köteles véleményét írásban is a Tulajdonos rendelkezésére bocsátani.

A Tulajdonos a soron következő képviselő-testületi ülésén dönt az adott kérdésekben. Határozatáról annak meghozatalát követő három napon belül a véleményezési jogra jogosultakat írásban értesíti ajánlott levélben vagy rövid úton.

Az írásos vélemény, vagy az ülésről készült jegyzőkönyv, illetve annak kivonata nyilvános, azt a Tulajdonos határozatával együtt - a döntés meghozatalától számított 30 napon belül - a cégbíróságnál a cégiratok közé letétbe kell helyezni.

### / Ügyvezető:

* + 1. / A társaság önálló ügyvezetésére és képviseletére jogosult ügyvezetője:

 Név: Katusné Dávid Edit születési neve: Dávid Edit

 Születési helye és ideje: Kalocsa, 1978.05.09.

 Anyja neve: Vén Anna Aranka

 Lakcím: 6300 Kalocsa, Gém utca 14. 3. em. 9. a.

 Az ügyvezetői megbízatás 2024. június 30. napjáig tartó határozott időtartamra szól.

 A megbízatás kezdő időpontja: 2021. július 1.

 A vezető tisztségviselő a társaság ügyvezetését munkaviszonyban látja el.

A társaság munkavállalói felett a munkáltatói jogokat Katusné Dávid Edit ügyvezető gyakorolja. Az ügyvezetőt megillető jogokra és az ügyvezetőt terhelő kötelezettségekre a Ptk. szerinti társasági jogi jogviszony az irányadó azzal, hogy az ott nem szabályozott kérdésekben a Ptk. megbízási szerződésre vonatkozó szabályait kell megfelelően alkalmazni. Az ügyvezető felett a munkáltatói jogokat az alapító gyakorolja. Az alapító az ügyvezető hatáskörét nem vonhatja el.

* + 1. / A társaság képviselete, cégjegyzésének módja: A társaságot az ügyvezető önállóan képviseli.

A cégjegyzés akként történik, hogy a társaság kézzel vagy géppel írt, előnyomott vagy nyomtatott elnevezése alá az ügyvezető önállóan írja a nevét.

* + 1. / Az ügyvezető főbb kötelezettségei:
			- az Alapítói határozatok előkészítése;
			- az éves terv előirányzatának elkészítése és előterjesztése;
			- a mérleg elkészítése és előterjesztése;
			- az üzleti könyvek szabályszerű vezetése;
			- a tagjegyzék vezetése;
			- a Határozatok Könyvének vezetése;
			- intézkedés a cégbíróság felé a jogszabályokban előírt esetekben;
			- intézkedés az alapító által hozott határozatok végrehajtására;
			- gazdálkodási és működési feltételek biztosítása;
			- gondoskodás a társasági vagyon kezeléséről, védelméről és a társasági cél szerinti felhasználásáról, gyarapításáról;
			- az alapító által meghatározott egyéb feladatok ellátása.

Az ügyvezető véleményezési jogát írásban gyakorolja, az értesítés kézhezvételétől számított 8 napon belül oly módon, hogy azt a polgármesternek megküldi. Halaszthatatlan döntés esetében a véleménynyilvánítás rövid úton (távbeszélő, fax, e-mail) is történhet, azonban az így közölt véleményét az ügyvezető 8 napon belül köteles írásban is a polgármester rendelkezésére bocsátani.

Az ügyvezető köteles az alapító által hozott döntések nyilvántartását naprakészen vezetni (Határozatok Könyve), melyet a társaság székhelyén kell tartani. A Határozatok Könyvében a Felügyelő bizottság határozatait is nyilván kell tartani.

Az ügyvezető köteles az alapító által hozott olyan határozatokat, amelyek harmadik személyt érinthetnek, a döntés meghozatalától számított 8 napon belül írásban, ajánlott postai küldeményként feladva az érintettnek is megküldeni.

Amennyiben az irat a hatályos jogszabályok szerint nem tekinthető kézbesítettnek, úgy köteles ennek tudomásra jutásától számított 8 napon belül közleményként a Kiskőrös Város Önkormányzata honlapján (www.kiskoros.hu) is nyilvánosságra hozni.

* + 1. / Összeférhetetlenségi szabályok:

A vezető tisztségviselőt illetően az összeférhetetlenségi szabályokra a Ptk-ban foglaltakat kell alkalmazni.

Az ügyvezető az alapító írásbeli hozzájárulása nélkül:

* + - * a társaság tevékenységi körébe tartozó üzletszerű gazdasági tevékenységet saját nevében nem folytathat,
			* nem lehet korlátlanul felelős tagja a társaságéhoz hasonló tevékenységet végző más gazdasági társaságnak,
			* nem lehet egyéni vállalkozó a társaságéhoz hasonló, vagy azonos tevékenységi körben, nem lehet vezető tisztségviselő a társaságéhoz hasonló tevékenységet folytató más gazdasági társaságban.
		1. / Megszűnik az ügyvezetői tisztség:
			- a megbízás időtartamának lejártával;
			- visszahívással;
			- lemondással;
			- a vezető tisztségviselő halálával vagy jogutód nélküli megszűnésével;

 - a vezető tisztségviselő cselekvőképességének a tevékenysége ellátásához szükséges körben

 történő korlátozásával;

* + - * a vezető tisztségviselővel szembeni kizáró vagy összeférhetetlenségi okok bekövetkeztével.
		1. / Az ügyvezető az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben. Ha az ügyvezető ügyvezetői minőségével összefüggésben harmadik személyeknek kárt okoz, a károsulttal szemben az ügyvezető a társasággal egyetemlegesen felel.

### / Könyvvizsgáló:

1. */ A társaság állandó könyvvizsgálója* ***2022. július 1. napjától 2024. május 31. napjáig*** *terjedő határozott időtartamra:*

***PÁLFALVI Könyvvizsgáló és Tanácsadó Korlátolt Felelősségű Társaság***

*székhelye: 6200 Kiskőrös, Petőfi tér 13.*

*Cg.: 03-09-105035*

*képviselője: Pálfalvi Erzsébet*

*könyvvizsgálói kamarai nyilvántartási száma: 000401*

***személyében felelős könyvvizsgáló Pálfalvi Erzsébet***

*lakóhely: 6200 Kiskőrös, Tompa Mihály utca 16.*

*anyja neve: Markó Erzsébet*

*kamarai tagsági száma: 002205*

1. / Az állandó könyvvizsgálóval a kijelölését követően a gazdasági társaság ügyvezetője köt szerződést a polgári jog általános szabályai szerint. Az állandó könyvvizsgáló újraválasztható.
2. / A könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és

jövedelmi helyzetéről, működésének gazdasági eredményeiről. A könyvvizsgáló megállapításait az éves beszámoló és az éves terv tekintetében írásban is közli.

1. / A könyvvizsgáló feladatának teljesítése érdekében a társaság könyveibe, irataiba, számviteli nyilvántartásaiba betekinthet, a vezető tisztségviselőktől, illetve a társaság munkavállaitól felvilágosítást kérhet, a társaság bankszámláit, ügyfélszámláit, pénztárát, szerződéseit, értékpapír- és áruállományát megvizsgálhatja.
2. / Az állandó könyvvizsgáló jelentése nélkül az alapító a mérleg elfogadásáról nem határozhat.
3. / Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselő e minőségében kifejtett tevékenységéért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a társaság törvényességi felügyeletét ellátó cégbíróságot értesíteni.
4. / A könyvvizsgáló az ilyen tisztséget betöltő személyektől általában elvárható gondossággal köteles eljárni.
5. / A könyvvizsgálót tevékenységével kapcsolatban szigorú titoktartási kötelezettség terheli. A kötelezettségei megszegésével a társaságnak okozott kárért a polgári jog szabályai szerint felel.
6. / Összeférhetetlenség:

Az összeférhetetlenségi szabályokra a Ptk-ban foglaltakat kell alkalmazni.

### / Felügyelő bizottság:

1. / A társaságnál felügyelőbizottság választására sor kerül.
2. / A Tulajdonos három tagból álló felügyelő bizottságot hoz létre azzal a feladattal, hogy az ügyvezetést a társaság érdekeinek megóvása céljából ellenőrizze.

A Felügyelő Bizottság 3 tagú, tagjait az alapító bízza meg. A Felügyelő Bizottság tagjai maguk közül elnököt választanak. Az elnök köteles az alapítónak jelezni a Felügyelő Bizottság tagjai számának 3 fő alá csökkenését.

A Felügyelő Bizottság tagjai:

## **Lupták György** (anyja neve: Bartos Piroska, lakcím: 6200 Kiskőrös, Luther Márton tér 3/B.)

## **Dedák Pál** (anyja neve: Andriska Mária, lakcím: 6200 Kiskőrös, József Attila utca 98.)

## **Somogyi Zoltán László** (anyja neve: Burján Anna, lakcím: 6200 Kiskőrös, Safári József utca 13.)

## Megbízatásuk **2024. november 30. napjáig tartó határozott időtartamra szól**.

3./ A felügyelő bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelő bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a társaság tisztségviselője.

A felügyelő bizottság tagjai a felügyelő bizottság munkájában személyesen kötelesek részt venni. A felügyelő bizottság tagjai a társaság ügyvezetésétől függetlenek, tevékenységük során nem utasíthatóak.

A felügyelő bizottsági tagsági jogviszony az elfogadással jön létre.

A felügyelő bizottsági tagság megszűnésére a vezető tisztségviselői megbízatás megszűnésére a PTK. idevonatkozó szabályait kell alkalmazni azzal, hogy a felügyelő bizottsági tag lemondó nyilatkozatát a társaság ügyvezetőjéhez intézi.

4./ A felügyelő bizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.

A felügyelő bizottság a társaság irataiba, számviteli nyilvántartásaiba, könyveibe betekinthet, az ügyvezetőtől és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

A felügyelő bizottság akkor határozatképes, ha valamennyi tag jelen van. A Felügyelő Bizottság tagjai személyesen kötelesek eljárni, képviseletnek nincs helye. A felügyelő bizottság határozatait a jelenlévők egyszerű szótöbbségével hozza.

A felügyelő bizottsági tagok az ellenőrzési kötelezettségük elmulasztásával vagy nem megfelelő

teljesítésével a jogi személynek okozott károkért a szerződésszegéssel okozott károkért való felelősség szabályai szerint felelnek a társasággal szemben.

5./ A felügyelő bizottság testületként jár el. A felügyelő bizottság tagjai sorából elnököt választ.

A felügyelő bizottság üléseit az elnök hívja össze írásban és vezeti le. A meghívónak az ülés napirendi pontjait tartalmaznia kell. A meghívót a felügyelő bizottság tagjainak ajánlott levélben kell elküldeni az ülést megelőző nyolc nappal.

Az ülés összehívását az ok és cél megjelölésével a felügyelő bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

A felügyelő bizottság üléséről jegyzőkönyvet kell készíteni, amely tartalmazza az ülés helyét, idejét, összehívásának módját, határozatképességét, a jelenlévők nevét, az ülésen elhangzottakat, a döntést támogatók és ellenzők számarányát, személyét, valamint a határozatokat.

Ha a felügyelő bizottság tagjainak száma az alapító okiratban meghatározott létszám alá csökken, vagy nincs aki az ülését összehívja, a társaság ügyvezetője a felügyelő bizottság rendeltetésszerű működésének helyreállítása érdekében köteles a tulajdonost értesíteni, és a tulajdonos köteles a felügyelő bizottság rendeltetésszerű működésének helyreállításához szükséges intézkedéseket megtenni.

6./ A felügyelő bizottsági tagsági jogviszonyra a megbízási szerződés szabályait kell alkalmazni.

A felügyelő bizottsági tagok a társaság ügyeiről szerzett értesüléseiket üzleti titokként kötelesek megőrizni.

A véleményezési jogot a felügyelő bizottság főszabályszerűen az ülésen gyakorolja.

A felügyelő bizottság az ülést követő nyolc napon belül köteles véleményét írásban a polgármester

rendelkezésére bocsátani. Halaszthatatlan döntés esetében a felügyelő bizottság ülésen kívül is gyakorolhatja a véleményezési jogot. Ebben az esetben a véleményt nyilvánító személy a napirend kézhezvételétől számított nyolc napon belül köteles eljuttatni véleményét a döntéshozóhoz.

7./ A felügyelő bizottság feladata:

* + - * ellenőrzi a társaság ügyvezetését,
			* vezető tisztségviselőktől, illetve a gazdasági társaság vezető állású munkavállalóitól felvilágosítást kérhet,
			* a társaság könyveit és iratait megvizsgálhatja,
			* köteles megvizsgálni a társaság valamennyi lényeges üzletpolitikai jelentését, valamint minden olyan előterjesztést, amely az alapító kizárólagos hatáskörébe tartozó ügyre vonatkozik,
			* a számviteli törvény szerinti beszámolóról és az adózott eredmény felhasználásáról a Tulajdonos csak a felügyelő bizottság írásbeli jelentésének birtokában határozhat,
			* ha a felügyelő bizottság megítélése szerint az ügyvezető tevékenysége jogszabályba ütközik, az alapító okiratba ütközik, vagy egyébként sérti a gazdasági társaság vagy a Tulajdonos érdekeit, javaslatot tesz a Tulajdonos felé,
			* jogosult minden olyan intézkedést megtenni, amelyet jogszabály, vagy az alapító okirat a hatáskörébe utal, illetőleg amelyre jogszabály vagy az alapító okirat feljogosítja.

# Az üzleti év

1. / Az üzleti év a naptári évvel egyezik meg. Az ügyvezető a az üzleti évre vonatkozóan üzleti tervet köteles készíteni.

# Évzárlat, a nyereség felosztásának tilalma, a veszteség kezelése

1./ Évzárlat:

Az ügyvezető köteles minden év végén mérleget és olyan beszámolót készíteni, amelyből a társaságnak az elmúlt év végén felmérhető gazdasági helyzete kitűnik.

A mérleget az ügyvezető terjeszti az Alapító elé.

2./ A nyereség felosztásának tilalma:

### A társaság a gazdálkodása során elért eredményét nem osztja fel a tagok között, hanem az a társaság vagyonát gyarapítja.

1. / A veszteség kezelése:

Az ügyvezető késedelem nélkül köteles az Alapító döntéshozatalát kezdeményezni a szükséges intézkedések megtétele céljából, ha tudomására jut, hogy

1. a társaság saját tőkéje veszteség folytán a törzstőke felére csökkent;
2. a társaság saját tőkéje a törzstőke törvényben meghatározott minimális összege alá csökkent;
3. a társaságot fizetésképtelenség fenyegeti vagy fizetéseit megszüntette; vagy
4. ha vagyona tartozásait nem fedezi.

A fent megjelölt esetekben az Alapítónak határoznia kell

1. pótbefizetés előírásáról, vagy
2. a törzstőke mértékét elérő saját tőke más módon való biztosításáról, vagy
3. a törzstőke leszállításáról, vagy
4. a társaság átalakulásáról, egyesüléséről, szétválásáról, vagy
5. a társaság jogutód nélküli megszüntetéséről.

Az Alapító ezzel kapcsolatos határozatait három hónapon belül végre kell hajtani.

Az alapító tag döntésének kezdeményezésére az ügyvezetőn túlmenően jogosult a Felügyelő bizottság, ha azt a társaság érdeke egyébként megkívánja, az állandó könyvvizsgáló, ha úgy ítéli meg, hogy a gazdasági helyzet, vagy egyéb körülmények azt indokolják.

# A társaság megszűnése

1. / A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti
2. / Nonprofit gazdasági társaság más társasági formába csak nonprofit jellegének megtartásával alakulhat át, csak nonprofit gazdasági társasággal egyesülhet, illetve csak nonprofit gazdasági társaságokká válhat szét.

# Vegyes rendelkezések

1. / A társaság gazdasági vállalkozási tevékenységet csak az alapító okiratban meghatározott célok szerinti tevékenységek megvalósítását nem veszélyeztetve végzi.
2. / A tulajdonos köteles szabályzatot alkotni a Társaság vezető tisztségviselői, felügyelő bizottság tagjai és más a legfőbb szerve által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított 30 napon belül a cégiratok közé letétbe kell helyezni. A szabályzatban foglaltak alapján a Tulajdonos kizárólagos hatáskörébe tartozik a szabályzattal érintett személyi kör javadalmazásának (így különösen díjazásának munkabérének, végkielégítésének, egyéb juttatásainak) megállapítása.
3. / Azokban az esetekben, amikor a Polgári Törvénykönyvről szóló 2013. évi V. törvény a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.
4. / A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvényben foglaltak az irányadók.
5. / Az alapító okirat egyes pontjainak érvénytelensége az egész alapító okiratot nem teszi érvénytelenné.

A társaság alapítója a jelen változásokkal egységes szerkezetbe foglalt alapító okiratot elolvasta, megértette, és mint akaratával mindenben egyezőt, helybenhagyólag aláírta. A mai napon az alapító okirat VI/C./1. pontja került módosításra. A módosított rendelkezést a *kurzív*val szedett szövegrész is jelzi.

Kelt: Kiskőrös, 2022. június ....

 **Az alapító aláírása:**

A fenti egységes szerkezetbe foglalt alapító okiratot, mint a Kiskőrös Város Képviselő-Testületének 2022. ………… napján …………. szám alatt meghozott Képviselő testületi határozatával mindenben egyezőt, annak megbízásából jóváhagyó aláírásommal ellátom:

................................................................................

Név: **Kiskőrös Város Önkormányzat**

**képviseli: Domonyi László**

 **polgármester**

Dr. Csvila István (6722 Szeged, Kálvária sgt. 19., Kamarai azonosító szám: 36058615) készítettem és ellenjegyzem Kiskőrösön, 2022. június ... napján, valamint igazolom, hogy a létesítő okirat egységes szerkezetbe foglalt szövege megfelel a létesítő okirat módosítás alapján hatályos tartalmának:

1. **napirend**

PÁLYÁZAT ITT SZÜLETTEM ÉN, A MAI PETŐFI KISKŐRÖSÖN CÍMŰ BÁBELŐDÁS TÁMOGATÁSÁRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Petőfi 200 emlékévben a Nemzeti Kulturális Alap Petőfi 200 ideiglenes kollégiumot alapított. Az ideiglenes kollégium a Petőfi 200 emlékévhez és a Petőfi kultusz ápolásához kapcsolódó pályázatokat hirdetett meg beruházás, rendezvényszervezés, konferenciák megvalósítása támogatására. A pályázat olyan Petőfihez kapcsolódó mű színpadi feldolgozását támogatja, amely valamilyen módon újszerű. Rendelkezünk olyan óvodai bábcsoporttal, ahol már feldolgozták a János vitéz című művet, erről felvétel is készült. Részben az archív felvételek újbóli megjelenítésével, részben óvodások előadásával kerülne megvalósításra a pályázat egyik pillére. A Petőfi Szülőház és Emlékmúzeum történelmi emlékhellyé nyilvánításának megünneplése gyanánt pedig Tolcsvay László meghívására kerülne sor, aki feldolgozta a Nemzeti dalt. A pályázat keretében ezen két program kerülne megvalósításra. A pályázati keretösszeg 70.000.000 FT, melyből maximum 5.000.000 Ft összegre lehetett támogatási kérelmet benyújtani. A támogatás intenzitása 100 %, nyertes pályázat esetén önerő biztosítása nem szükséges. A pályázat benyújtásához 10.000 Ft összegű nevezési díj kerül megfizetésre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**61/2022. sz. Képv. test. hat.**

Pályázat Itt születtem én, a mai Petőfi Kiskőrösön című bábelőadás támogatására

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata pályázatot nyújtson be az „Itt születtem én, a mai Petőfi Kiskőrösön” című bábelőadás, illetve a Tolcsvay és az FG4 zenekar előadásának megvalósítása érdekében a Nemzeti Kulturális Alap Petőfi 200 Ideiglenes Kollégiumához 4.999.525-Ft vissza nem térítendő támogatás igényléséhez.
2. a nevezési díj összegét bruttó 10.000,-Ft-ot Kiskőrös Város Önkormányzatának 2022. évi költségvetése terhére biztosítja.
3. felkéri a polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
4. felhatalmazza a polgármestert, hogy a pályázattal kapcsolatos ügyekben teljeskörűen eljárjon, a szükséges jognyilatkozatokat megtegye és a támogatási szerződést, a pályázatot kiíró Nemzeti Kulturális Alap Igazgatóságával megkösse.

**Felelős:** polgármester

**Határidő:** azonnal

1. **napirend**

PÁLYÁZAT PETŐFI EMLÉKEZETE CÍMŰ FELHÍVÁS KERETÉBEN A PETŐFI SZÜLŐHÁZ ÉS EMLÉKMÚZEUM KÖRNYEZETÉNEK RENDEBETÉTELÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** köszöntötte az **ülésen dr. Filus Erikát, a Petőfi Szülőház és Emlékmúzeum igazgatóját**, majd az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a pályázatot szintén az előbb említett Nemzeti Kulturális Alap Petőfi 200 ideiglenes kollégium hirdette meg. A felhívás kivitelezést, beruházást, eszközbeszerzést támogat. A sztélé avatás tiszteletére indokolt a Szoborpark kerítésének felújítása. A meglévő burkolat cseréje, illetve a zöldterületre részben burkolat elhelyezése szükséges, új burkolatok kerülnek kialakításra. A jelenlegi kerítés elbontásra, a téglafalban lévő emléktábla áthelyezésre kerülne. A támogatási keretösszeg 120.000.000 Ft, ebből egyedi támogatási igénynél 3.000.000 Ft összeg volt, amelyre támogatási kérelmet lehetett benyújtani. A támogatás intenzitása 90 %. A projekt tervezett összeköltsége 3.299.955 Ft. A benyújtott kérelem 2.969.960 Ft összegű támogatásra vonatkozik, melyhez 329.995 Ft összegű önerő biztosítása szükséges. Ezen pályázat esetében is van nevezési díj, amely 10.000 Ft.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** tisztázta a sztélé fogalom jelentését, valamint a történelmi emlékhellyé nyilvánítás jelentőségét.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**62/2022. sz. Képv. test. hat.**

Pályázat Petőfi emlékezete című felhívás keretében a Petőfi Szülőház és Emlékmúzeum közvetlen környezetének rendbetételére

**HATÁROZAT**

A Képviselő-testület

1. egyetért azzal, hogy a Petőfi Szülőház és Emlékmúzeum közvetlen környezetének rendbetétele érdekében a Műfordítók parkja és a Főtér között építészeti installáció – 3.299.955,-Ft összegű beruházás kerüljön megvalósításra.
2. egyetért azzal, hogy Kiskőrös Város Önkormányzata pályázatot nyújtson be a Nemzeti Kulturális Alap Petőfi 200 Ideiglenes Kollégiumához az első pontban részletezett kivitelezés 90 %-os támogatása érdekében 2.969.960,-Ft vissza nem térítendő támogatás igénylésére.
3. a nevezési díj összegét bruttó 10.000,-Ft-ot Kiskőrös Város Önkormányzatának 2022. évi költségvetése terhére biztosítja.
4. a projekt megvalósításához szükséges 329.995,-Ft-ot saját forrásként Kiskőrös Város 2022. évi költségvetésének terhére biztosítja.
5. felkéri a polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
6. felhatalmazza a polgármestert, hogy a pályázattal kapcsolatos ügyekben teljeskörűen eljárjon, a szükséges jognyilatkozatokat megtegye és a támogatási szerződést, a pályázatot kiíró Nemzeti Kulturális Alap Igazgatóságával megkösse.

**Felelős:** polgármester

**Határidő:** azonnal

*Domonyi László polgármester 15 perc szünetet rendelt el.*

1. **napirend**

A BUDAPEST-BELGRÁD VASÚTFEJLESZTÉSSEL ÉRINTETT INGATLANRÉSZEK TULAJDONJOG ÁTRUHÁZÁSA ADÁSVÉTEL ÚTJÁN A MAGYAR ÁLLAM RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Budapest-Belgrád vasúti pályatest nyomvonala jelentősen módosult. A megkezdett beruházás első lépései már láthatóak a lakosság számára is. A beruházással 30 önkormányzati tulajdonú ingatlanrész is érintett. A Magyar Állam jelezte, hogy tulajdonjogot kíván szerezni ezeken az ingatlanrészeken. Az ingatlanrészek kisajátítására egy kisajátítást pótló adásvételi szerződésre tettek javaslatot. A szerződés aláírásával vételárként 16.852.907,-Ft összeg kerül az Önkormányzathoz.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** kiegészítésként elmondta, hogy nagy jelentőségű az ügy. Közel 30 tulajdonunkban lévő ingatlant érint a kisajátítás. Korrekt a felkínált ár, korrekt és gyors az ügyintézés. A fejlesztés nagy ütemben halad. Folyamatos egyeztetések zajlanak a várossal. Lakossági bejelentés okán helyszíni bejárás is történt. Türelmet kért a város lakosságától. A kivitelezőtől a terület karbantartását, rendben tartását kéri.

**Filus Tibor képviselő** megköszönte a tájékoztatást. Elmondta, hogy hozzá is érkeztek lakossági bejelentések az elhanyagolt területek miatt. A lakosok türelmét kérte. A vasút is köteles a helyi rendeletek betartására.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**63/2022. sz. Képv. test. hat.**

A Budapest-Belgrád vasútfejlesztéssel érintett ingatlanrészek tulajdonjog átruházása adásvétel útján a Magyar Állam részére

**HATÁROZAT**

A Képviselő-testület

1. a vasúti közlekedésről szóló 2005. évi CLXXXIII. törvény 44/A.§ (1) bekezdése és a kisajátításról szóló 2007. évi CXXIII. törvény vonatkozó szakaszai alapján a Magyar Állam tulajdonába (tulajdonosi joggyakorló: Magyar Nemzeti Vagyonkezelő Zrt.) és a MÁV Magyar Államvasutak vagyonkezelésébe adja Kiskőrös Város Önkormányzata tulajdonát képező, a határozat 1. és 2. számú mellékletét képező kisajátítást helyettesítő ingatlan adásvételi szerződésben foglalt ingatlanokat/ingatlanrészeket az abban foglalt feltételekkel.
2. egyetért azzal, hogy az 1131 hrsz-ú kivett árok rendeltetésű ingatlan területéből visszamaradó 107 m2 és az 1686 hrsz-ú kivett beépítetlen terület rendeltetésű ingatlan területéből visszamaradó 207 m2 területrész ingyenesen átadásra kerüljön a Magyar Állam részére.
3. egyetért azzal, hogy a tulajdonjog átruházással és a kapcsolódó eljárásokkal összefüggő valamennyi költséget a MÁV Magyar Államvasutak Zrt., mint vagyonkezelő viseljen.
4. felhatalmazza a polgármestert, a határozat 1. és 2. számú mellékletét képező kisajátítást helyettesítő ingatlan adásvételi szerződések aláírására, a szükséges jognyilatkozatok megtételére, valamint a 2. pontban foglalt visszamaradó ingatlanok vonatkozásában az ingyenes vagyonátadással összefüggő megállapodás aláírására.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

A KISKŐRÖS 0324/3 HRSZ-Ú KIVETT TELEPHELY, ÚT ÉS A 0324/5 HRSZ-Ú KIVETT TELEPHELY, ÚT ÉS FÁSÍTOTT TERÜLET RENDELTETÉSŰ INGATLANOK INGYENES TULAJDONBA VÉTELE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Kiskőrös Város Polgármestere személyes egyeztetést folytatott a Honvédelmi Miniszterrel a Kiskőrösön lévő honvédelmi területek tulajdonba vétele tárgyában. A Honvédelmi Minisztérium előzetesen jelezte, hogy a 0324/3 és 0324/5 hrsz-ú ingatlanok honvédelmi céllal feleslegessé váltak. Említett ingatlanok a laktanya területén helyezkednek el. Az önkormányzat az előzetes feltételeket teljesítette. Amennyiben a határozat-tervezet elfogadásra kerül, az összes jognyilatkozat rendelkezésre áll, úgy a tulajdonba vételi igény a vagyonkezelő felé benyújtásra kerülhet. A két ingatlan tekintetében az önkormányzat ingyenesen tulajdonossá válhat. A Magyarország helyi önkormányzatairól szóló törvényben foglalt kötelező önkormányzati feladatok ellátása céljára igényelheti, a nyilatkozat szerint településfejlesztés, településrendezés, gazdaságszervezés közfeladatok céljából kerülne a laktanya területe hasznosításra.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy a térkép kiküldésre került az anyaggal együtt. Ez egy lehetőség, amit felajánlottak. Reméli, hogy ha lassan is, de megindul a laktanya tulajdonba vétele. Környezetvédelmi szempontból a laktanyákat figyelik, új kutak fúrása is történt. Az érintett ingatlanrészek nem érintettek a szennyezésben.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**64/2022. sz. Képv. test. hat.**

A Kiskőrös 0324/3 hrsz-ú kivett telephely, út és a 0324/5 hrsz-ú kivett telephely, út és fásított terület rendeltetésű ingatlanok ingyenes tulajdonba vétele

**HATÁROZAT**

A Képviselő-testület

1. kezdeményezi és kérelmezi a Honvédelmi Minisztériumnál, mint vagyonkezelőnél, hogy Kiskőrös Város Önkormányzata a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Állam tulajdonában lévő Kiskőrös külterület 0324/3 hrsz-ú kivett telephely és út rendeltetésű, 30 ha 9114 m2 alapterületű ingatlant ingyenes önkormányzati tulajdonba vegye.
2. kezdeményezi és kérelmezi a Nemzeti Földügyi Központ, mint tulajdonosi joggyakorlónál, hogy Kiskőrös Város Önkormányzata a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Állam tulajdonában lévő Kiskőrös külterület 0324/5 hrsz-ú kivett telephely, út és fásított terület rendeltetésű, 6 ha 9481 m2 alapterületű ingatlan ingyenes önkormányzati tulajdonba adását.
3. az ingatlant Magyarország helyi önkormányzatairól szóló 2011. CLXXXIX. törvény 13. § (1) bekezdés 1. pontja szerinti településfejlesztés, településrendezés és a 13. pontja szerinti gazdaságszervezéssel és turizmussal összefüggő közfeladatainak ellátása érdekében kívánja tulajdonba venni és az ingatlan területén gazdaságfejlesztési, munkahelyteremtő beruházásokat kíván megvalósítani.
4. nyilatkozik arra vonatkozóan, hogy Kiskőrös Város Önkormányzata a 0324/1 hrsz-ú ingatlanon lévő adótoronyhoz az önálló villamos energia ellátást a Honvédelmi Minisztériummal egyeztetett civil és katonai előírásoknak megfelelően saját költségén kiépítteti.
5. kezdeményezi a 0324/3 hrsz-ú ingatlant terhelő, a 0324/1 hrsz-ú ingatlant illető átjárási szolgalom ingatlan-nyilvántartásban történő bejegyeztetését.
6. nyilatkozik arról, hogy az 1. pontban nevesített ingatlan régészeti lelőhely, a 2. pontban nevesített ingatlan nem áll *(örökségvédelmi / természetvédelmi / helyi / Natura 2000)* védettség alatt.
7. kötelezettséget vállal arra, hogy az ingyenesen tulajdonba vett ingatlanokat nem idegeníti el.
8. egyetért azzal, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viselje.
9. felhatalmazza a polgármestert az ingatlanok ingyenes tulajdonba vételével összefüggő kérelmek benyújtására, az eljárások megindítására, a jognyilatkozatok megtételére, az ingyenes tulajdonba vételről szóló megállapodások aláírására, valamint a 4. pontban nevesített villamos energia ellátással összefüggő eljárás lefolytatására, az 5. pontban foglalt szolgalom alapítására.

**Felelős:** polgármester

**Határidő:** értelemszerűen

1. **napirend**

Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy mi a településrendezési terv lényege. Kora tavasszal egyeztetések történtek az elkövetkezendő, tervezett projektekkel, igényekkel, tervekkel kapcsolatban. Ezek benyújtása volt szükséges az önkormányzat felé. A több, mint 40 darab igény benyújtása után azok továbbítása megtörtént a várostervezők fele, akik megvizsgálták az igényeket. A mellékletet képező lista alapján kerül megindításra az időigényes eljárás. A rendezési terv módosításának eljárási rendjét kormányrendelet szabályozza, rengeteg hatóság, szakhatóság közreműködése szükséges. A határozat-tervezet második pontjában megjelölt területek kiemelt fejlesztési területté nyilvánítására azért szükséges, mert ez rövidebb eljárást von maga után. A Fürdő fejlesztése kiemelt szerepet kap rendezési terv módosítása szempontból is. A vasútfejlesztés kormányrendelet alapján minősül kiemelt beruházásnak. A Fürdő és a vasútfejlesztés tekintetében tárgyalásos eljárás, míg a többi ingatlan tekintetben teljes eljárás kerül lefolytatásra.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**65/2022. sz. Képv. test. hat.**

Kiskőrös Város Településrendezési Terve (szerkezeti terv, szabályozási terv, helyi építési szabályzat) módosításának előkészítése

**HATÁROZAT**

A Képviselő-testület

1. felkéri a polgármestert, hogy Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását a határozat mellékletében foglaltak szerint, a várostervezési szakmai kiegészítések figyelembe vételével, a megváltozott magasabb rendű jogszabályoknak, módosult megyei területrendezési tervnek való megfeleltetéssel, a szöveges és rajzi részek közötti esetleges ellentmondások tisztázásával, a végrehajtott szabályozások átvezetésével, a jogalkalmazás során felmerült kérdések tisztázásával készítse elő és tegye meg a szükséges eljárás lefolytatásával kapcsolatos intézkedéseket.
2. a Kiskőrös 2724, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanokat, mint a „Kiskőrösi Rónaszéki Fürdő” átfogó fejlesztésével érintett területeket, kiemelt fejlesztési területté nyilvánítja, beruházás megvalósítása miatt.
3. felhatalmazza a polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 32. § (6) bekezdés c) pontra figyelemmel a településrendezési eszközök módosítását a 2. pontban meghatározott ingatlan tárgyában tárgyalásos eljárás keretében folytassa le.
4. felkéri a polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 32. § (6) bekezdés c) pontra figyelemmel a településrendezési eszközök módosítását a határozat melléklete szerint tárgyalásos és teljes eljárás keretében folytassa le.
5. felhatalmazza a polgármestert, hogy a településrendezési eszközök módosításához szükséges állami ingatlan-nyilvántartási térképi adatbázis adatait Kiskőrös város közigazgatási területére vonatkozóan digitális formában, térítésmentesen kérje meg.
6. felhatalmazza a polgármestert a településrendezési szerződések előkészítésére és a módosítások kérelmezőivel történő megkötésére.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

*Domonyi László polgármester technikai szünetet rendelt el.*

1. **napirend**

## GMOSER ISTVÁN HASZONBÉRLETI SZERZŐDÉSÉNEK MEGHOSSZABBÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Gmoser István 2019-ben két, önkormányzati tulajdonú ingatlan tekintetében kötött haszonbérleti szerződést. A 2725/3 hrsz-on, valamint a 0559 hrsz-on nyilvántartott ingatlanok nagy részét, amelyek az Imperiál gyógyszálló melletti területen helyezkednek el, mezőgazdasági célra bérbe vette. A haszonbérleti szerződés 2022. július 14. napjával megszűnik. Kérelmező kérte a haszonbérleti szerződés két évvel történő meghosszabbítását.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Markó Ferenc,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**66/2022. sz. Képv. test. hat.**

Gmoser István haszonbérleti szerződésének meghosszabbítása

**HATÁROZAT**

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös 2725/3 hrsz-on nyilvántartott 5.4688 m2 alapterületű, kivett beépítetlen terület, árok művelési ágban lévő ingatlan területéből 2.5000 m2 területrészt és a Kiskőrös, külterület 0559 hrsz-ú, 3.3609 m2 alapterületű, kivett vásártér rendeltetésű ingatlan területéből 7000 m2 területrészt haszonbérlet útján hasznosítsa, a hasznosításuk érdekében Gmoser István őstermelővel a haszonbérleti jogviszony időtartamát a határozat mellékletét képező szerződésben foglalt feltételekkel, 2024. július 14. napjáig meghosszabbítsa.
2. felhatalmazza a polgármestert a határozat mellékletét képező haszonbérleti szerződés megkötésére, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen

*Melléklet a 66/2022. sz. Képv. test. határozathoz*

**HASZONBÉRLETI SZERZŐDÉS**

**I. számú módosítása**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint haszonbérbe adó **(a továbbiakban: Haszonbérbe adó)**,

másrészről **Gmoser István** őstermelő (lakóhely:…….., született:……., anyja neve:……., személyi szám:………….., adószám:………….., agrárkamarai nyilvántartási szám:………….), mint haszonbérbe vevő **(a továbbiakban: Haszonbérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. Szerződő Felek rögzítik, hogy felek a Képviselő-testület 93/2019. számú határozatával haszonbérleti szerződést kötöttek (a továbbiakban: alapszerződés) a Haszonbérbe adó kizárólagos tulajdonában lévő, üzleti vagyonát képező, Kiskőrös 2725/3 hrsz-on nyilvántartott, kivett beépítetlen terület, árok művelési ágban lévő, 5 ha 4688 m2 nagyságú területéből 2 ha 5000 m2 területrész, valamint a Kiskőrös, külterület 0559 hrsz-ú, 3 ha 3609 m2 alapterületű, kivett vásártér rendeltetésű ingatlan területéből 7000 m2 területrész mezőgazdasági célú hasznosítására. Szerződő Felek a haszonbérleti szerződést meghatározott időtartamra, 2019. július 15. napjától 2022. július 14. napjáig kötötték meg.
2. Szerződő Felek az 1. pontban megnevezett haszonbérleti szerződést közös megegyezéssel, egyező akarattal meghatározott időtartamra, 2022. július 15. napjától 2024. július 14. napjáig meghosszabbítják.
3. Szerződő Felek jelen szerződés 2. pontjában foglaltakra tekintettel rögzítik, hogy az alapszerződés 2. pontja helyébe az alábbi szövegrész lép:

*„Szerződő Felek megállapodnak abban, hogy a haszonbérlet meghatározott időtartamra* ***2022. július 15. napjától 2024. július 14. napjáig*** *áll fenn.”*

1. Jelen módosítás az alapszerződés egyéb rendelkezéseit nem érinti.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 7 példányban, helybenhagyólag írták alá.

Kiskőrös, 2022. június

Kiskőrös Város Önkormányzata,

mint haszonbérbe adó képviseletében:

 Domonyi László Gmoser István

 polgármester haszonbérlő

Ellenjegyzem:

 dr. Turán Csaba

 jegyző

Előttünk, mint tanúk előtt:

Név: Név:

Szig. sz.: Szig. sz.:

Lakcím: ...Lakcím:

 tanú tanú

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** ismertette a következő hetek programjait, azoknak főbb információit. A programok közé tartozik a Múzeumok éjszakája, Seffer Attila római katolikus atya elköszönő szentmiséje.

Megköszönte Seffer Attila atyának az elmúlt 10 év példaértékű munkáját, jó egészséget, sok hitet kívánt a továbbiakra is.

Elmondta, hogy időközi választás kerül lebonyolításra június 26-án, vasárnap a 04. számú választókörzetre vonatkozóan. A választópolgárok 3 jelöltre tudják leadni szavazatukat, akik Martinkó Zsolt, dr.Kudron-Tonigold Nándor, és Gmoser István.

Tájékoztatta a lakosságot, hogy a városalapítók napján átadásra kerültek a „Kiskőrös Város Bora” díjak, valamint a megye is kiválasztotta Bács-Kiskun Megye Pálinkáját, illetve Bács-Kiskun Megye Borait. Ismertette az elért eredményeket, gratulált az érintetteknek.

**Filus Tibor képviselő** értékelte és kifejezte köszönetét a pedagógusnapi rendezvény, díjkiosztás és a trianoni megemlékezés kapcsán. Elmondta, hogy méltóképpen megünneplésre került a 25 éves kiskőrösi Kutyaiskola. Tájékoztatta a lakosságot, hogy az Ültess Fát Mozgalom Egyesület teljesítette a vállalt feladatai nagy részét, nagy számú fa került ültetésre a Kőrösszolg Kft. segítségével. Beszélt a jövőbeli tervekről. Felhívta a figyelmet a lakosság szerepére a locsolás kivitelezésében.

**Markó Ferenc képviselő** javasolta, hogy a vasúttal kapcsolatban egy, a lakossági fórumokhoz hasonló fórum kerüljön megszervezésre, ahol a lakosok választ kapnak felmerülő kérdéseikre.

**Domonyi László polgármester** ígéretet tett arra, hogy az érintettekkel történő egyeztetés után megszervezésre kerül egy ilyen fórum.

**Ungvári Ferenc képviselő** tájékoztatásul elmondta, hogy a Tüskös park főpróbája megtörtént, a hiányosságok felszínre kerültek. A projekt folytatódik. Pénteken lesz egy szimbolikus átadás két kiskőrösi cég részvételével. Elmondta, hogy a park a város össze lakosának készült, nem csak az ottlakóknak.

**Domonyi László polgármester** elmondta, hogy a park óriási fejlődésen ment keresztül. Megköszönte az ott lakók és a segítők közreműködését. A város egyik nagy hiányossága volt a játszóterek kialakítása, amelyet a meglévő játszóterek felújításával és új játszóterek létrehozásával kívánunk orvosolni.

További hozzászólás nem volt, így **Domonyi László polgármester** az ülést 16:45 órakor bezárta.

Kmf.

 Domonyi László dr. Turán Csaba

 polgármester jegyző